שנות ה-40 של המאה ה-20

[ממוזער|400px|'''מעל לסרגל הכותרת משמאל למעלה''' – אירועים ב[מלחמת העולם השנייה (1939–1945): חיילים אמריקנים נוחתים בחוף אומהה במהלך הפלישה לנורמנדי, אדולף היטלר מבקר בפריז לאחר המערכה על צרפת ועל ארצות השפלה, במסגרת המלחמה התרחשה השואה כאשר גרמניה הנאצית חתרה להשמדה שיטתית של כל בני העם היהודי (הפתרון הסופי), ההתקפה היפנית על בסיס חיל הים האמריקני פרל הארבור וכתוצאה מכך ארצות הברית קיבלה החלטה להצטרף למלחמה, תצפיתן בריטי מתצפת על שמי לונדון במהלך הקרב על בריטניה, בימיה האחרונים של מלחמת העולם השנייה ארצות הברית מטילה פצצות אטום על הערים היפניות הירושימה ונגסקי כאשר כתוצאה מכך מתו מעל לרבע מיליון בני אדם ויפן נכנעה, תצלום של שר החוץ היפני ממורו שיגמיטסו החותם על מסמך הכניעה מטעם ממשלת יפן.
**מתחת לסרגל הכותרת משמאל לימין** – אירועים לאחר מלחמת העולם השנייה: ההכרזה על הקמת מדינת ישראל ב-1948, לאחר המלחמה נערכו משפטי נירנברג בהם הועמדו לדין החברים הבולטים בהנהגה הפוליטית, הצבאית והכלכלית של גרמניה הנאצית המובסת. לאחר המלחמה הוציאה ארצות הברית לפועל את תוכנית מרשל שנועדה לשקם את אירופה לאחר המלחמה, ENIAC המחשב האלקטרוני הראשון בעולם אשר נבנה בידי צבא ארצות הברית]]

**שנות ה-40 של המאה ה-20** היו העשור החמישי של המאה ה-20, החלו ב-1 בינואר 1940 והסתיימו ב-31 בדצמבר 1949.

שנות ה-40 היו עשור ביניים בין שנות ה-30 המהפכניות לשנות ה-50 השמרניות, והוא מחולק לשני חלקים:
* בשנים 1940–1945 התרחשה מלחמת העולם השנייה, שאומנם נפתחה בעשור הקודם (1939) אך עיקרה התרחש בשנות ה-40. זו הייתה המלחמה הנרחבת ותובעת הדמים הגדולה ביותר בתולדות האנושות. ברית של מדינות דמוקרטיות וקומוניסטיות ברחבי העולם נלחמו במדינות הציר הטוטליטריות וגרורותיהן, בראשן גרמניה הנאצית ואיטליה הפשיסטית. בשנים אלו גם התרחשה שואת העם היהודי באירופה, אשר בה נרצחו שישה מיליוני יהודים.
* 1945–1949 עם סיום מלחמת העולם השנייה, האימפריות הגדולות ביותר של מאות השנים האחרונות – האימפריה הבריטית והצרפתית – מוצאות עצמן במשבר כלכלי, תדמיתי וחברתי, שמוביל לתחילתה של מגמה עולמית של דה-קולוניזציה, במהלכה מדינות רבות ברחבי העולם מכריזות על עצמאות. נקודת מפנה זו מסמנת את תום תקופת האימפריות ואת שיאה של הלאומיות, שמקבלת משנה תוקף עם הקמת האומות המאוחדות, ארגון עולמי שסימן כחלק ממטרותיו הוקעת מלחמות כיבוש בין-לאומיות, שמירה על גבולות, וחתירה לפתרונות דיפלומטיים שיחליפו את הפתרונות הצבאיים האלימים. בנוסף, העשור מאופיין גם בתחילת המלחמה הקרה, שהיא תחילתו של סכסוך בין הגושים הבין-לאומיים שנוצרו בעקבות מלחמת העולם השנייה: הגוש המזרחי, בהנהגת ברית המועצות, והגוש המערבי, בהנהגת ארצות הברית. שנים אלו היו תקופת השיקום של העולם לאחר מלחמת העולם השנייה.

אחת ההתפתחויות הטכנולוגיות המשמעותיות ביותר של העשור הייתה ההתקדמות המהירה של פיתוח טכנולוגיית המחשוב. במהלך העשור פותחו המחשבים הדיגיטליים הראשונים אשר ניתנים לתכנות, כולל ה-Colossus ו-ENIAC. ה-Colossus, אשר פותח בבריטניה, נועד לפענח הודעות גרמניות מוצפנות, ומילא תפקיד מכריע במאמצי בעלות הברית במהלך המלחמה. באופן דומה, ה-ENIAC, אשר פותח בארצות הברית, היה המחשב הדיגיטלי הראשון בעולם, והוא סייע בחישובים מורכבים למטרות מדעיות וצבאיות. המערכות פורצות הדרך הללו הניחו את הבסיס למהפכה הדיגיטלית שתחולל שינויים עצומים בתעשיות רבות. פריצת דרך עצומה נוספת במהלך העשור הייתה הפיתוח של הטכנולוגיה הגרעינית. העידן האטומי החל עם ניסוי טריניטי (1945), כחלק מפרויקט מנהטן, במהלכו ארצות הברית פוצצה את פצצת האטום הראשונה. הטלת פצצות האטום ביפן בהמשך תביא לסיומה המהיר של מלחמת העולם השנייה. התקדמות טכנולוגית זו הובילה בהמשך להקמת תחנות הכוח הגרעיניות האזרחיות הראשונות והניחו את היסודות להתפתחויות של העשורים הבאים בתחום הטכנולוגיה הגרעינית.

במהלך שנות ה-40 גדלה אוכלוסיית העולם מ-2.25 ל-2.5 מיליארד בני אדם. בסך הכול היו במהלך העשור כ-850 מיליון לידות וכ-600 מיליון מקרי מוות ברחבי העולם.

הדור שנולד במחצית הראשונה של שנות ה-40 (יחד עם ילידי שנות ה-30 וילדי המחצית השנייה של שנות ה-20) מכונה הדור השקט. הדור שנולד במחצית השנייה של שנות ה-40 (יחד עם ילידי שנות ה-50 וילידי המחצית הראשונה של שנות ה-60) מכונה דור הבייבי בום.

בישראל שנות ה-40 מזוהות בעיקר עם הקמת המדינה, מלחמת העצמאות והשואה.

## אירועים עולמיים
### מלחמת העולם השנייה (1939–1945)

[280px|ממוזער|שטחי שליטה במהלך '''[מלחמת העולם השנייה**. בירוק – בעלות הברית אחרי 22 ביוני 1941. ירוק בהיר – בעלות הברית לאחר המתקפה על פרל הארבור. כחול – מדינות הציר. אפור – מדינות נייטרליות.]]
[[קובץ:Atomic bombing of Japan.jpg|שמאל|ממוזער|250px|[[הטלת פצצות האטום על הירושימה ועל נגסאקי]]: פטרייה אטומית שנוצרה מעל העיר [[נגסאקי]] (מימין) ומעל העיר [[הירושימה]] (משמאל) זמן קצר לאחר הטלת [[פצצת אטום|פצצת האטום]] עליהן]]

אירועים בולטים לאורך המלחמה:
* 1939–1940: **מלחמת החורף** – מערכה צבאית בין [[ברית המועצות]] לבין [[פינלנד]], שמתחילה עם פלישה של כוחות [[הצבא האדום]] לתוך שטח פינלנד, ומסתיימת עם הסכם השלום במוסקבה, אשר מחייב את פינלנד לוותר על כעשירית משטחה ועל כחמישית מהיכולת התעשייתית שלה ולמסרם לברית המועצות בתמורה להפסקת הלחימה.
* 1940: **כיבושיהן של מדינות הציר באירופה** – לאורך שנה זו [[גרמניה הנאצית]] כובשת בסיוע [[איטליה הפשיסטית|איטליה]] את [[דנמרק]], [[לוקסמבורג]], [[הולנד]], [[בלגיה]], [[נורווגיה]], ו[[צרפת]], ו[[הקרב על בריטניה|מפציצה]] את [[הממלכה המאוחדת|בריטניה]].
* 1940: **כיבוש המדינות הבלטיות על ידי ברית המועצות** – בהתאם ל[[הסכם ריבנטרופ–מולוטוב]], משתלטת [[ברית המועצות]] על [[המדינות הבלטיות]] ([[ליטא]], [[לטביה]] ו[[אסטוניה]]). מעט לאחר מכן, [[רומניה]] מעבירה את [[בסרביה]] (היום: [[מולדובה]]) לברית המועצות.
* 1940: **תחילתה של המערכה בצפון אפריקה** – המערכה מתחילה עם [[המערכה במדבר המערבי]] ו[[הפלישה האיטלקית למצרים|פלישת איטליה למצרים]].
* 1940: **הפצצת חיל האוויר האיטלקי על תל אביב** – הקשה בהתקפות שפוגעות ב[[ארץ ישראל]] בזמן [[מלחמת העולם השנייה]].
* 1940: **ההסכם התלת-צדדי** – בהסכם זה, שנחתם ב[[ברלין]], [[גרמניה הנאצית|גרמניה]], [[איטליה הפשיסטית|איטליה]] ו[[האימפריה היפנית|יפן]] מייסדות את הברית המכונה "[[מדינות הציר]]".
* 1940: **התרחבות מדינות הציר** – [[הונגריה]], [[רומניה]] ו[[סלובקיה]] מצטרפות למדינות הציר.
* 1941: **כיבושי בריטניה במזרח התיכון** – [[בריטניה]] משתלטת על שטחים רבים של מדינות שמשתפות פעולה במידה כלשהי עם [[מדינות הציר]], בין אם ישירות ובין אם דרך שליטתה של [[צרפת של וישי]]. בתקופה זו כובשת בריטניה את [[עיראק]], [[סוריה]], [[לבנון]], [[איראן]], [[חבש]], [[אריתריאה]] ו[[סומליה האיטלקית|סומליה]].
* 1941: **כיבושיהן של מדינות הציר בבלקן** – מדינות הציר כובשות את [[יוגוסלביה]] ו[[יוון]]. העיכוב בכיבוש יוון מביא לעיכוב בפלישת הפתע אל [[ברית המועצות]], ובהמשך מתברר שלדחייה הזו היו השלכות מרחיקות לכת על התפתחות המלחמה.
* 1941: **פתיחת החזית המזרחית של המלחמה** – ברית המועצות מצטרפת למלחמת העולם השנייה לאחר ש[[גרמניה הנאצית]] פולשת לגבולותיה ב[[מבצע ברברוסה]].
* 1941: **ארצות הברית מצטרפת למלחמה** – [[ארצות הברית]] מצטרפת למלחמה בדצמבר לאחר שמותקפת על ידי [[יפן]] ב[[המתקפה על פרל הארבור|פרל הארבור]].
* 1941: **התרחבות מדינות הציר** – [[בולגריה]], ומדינות חסות שהקימו הנאצים ב[[יוגוסלביה]] מצטרפות ל[[מדינות הציר]].
* 1942: **כיבושי יפן בדרום מזרח אסיה** – [[יפן|היפנים]] כובשים ברצף ניצחונות יעדים שונים ביניהם [[מנילה]] (בירת [[הפיליפינים]]), [[קואלה לומפור]] (בירת [[מלזיה]]), [[סינגפור]] (הכניעה הגדולה ביותר בהיסטוריה של [[הצבא הבריטי]]), [[איי אנדמן וניקובר]], ועוד קודם לכן את [[הונג קונג]]. במסגרת מסע כיבושיה מצליחה יפן להפוך את [[תאילנד]] לבת בריתה.
* 1942: **שנת ציר במלחמת העולם השנייה** – ניצחונות גדולים של [[בעלות הברית]] לראשונה במלחמה ב[[הקרב על סטלינגרד|קרב על סטלינגרד]], ב[[קרב אל-עלמיין השני|קרב אל-עלמיין]] וב[[קרב מידווי]].
* 1943: **תחילת ההתקדמות של ברית המועצות מערבה** – לאחר [[מבצע ברברוסה|מתקפת הפתע הגרמנית]] שמגיעה עד לאזור מוסקבה, מצליחים [[ברית המועצות|הרוסים]], תוך ספיגת אבדות רבות, לעצור את ההתפשטות הגרמנית, ולבסוף גם להפוך את המגמה ולהתחיל לכבוש מחדש את מערב רוסיה ו[[אוקראינה]], ובהמשך אף לכבוש מדינות נוספות ב[[מזרח אירופה]].
* 1943: **הפלישה לאיטליה** – פלישת כוחות הברית אל [[סיציליה]] ואחר כך ל[[איטליה]]. [[בניטו מוסוליני]] נלכד על ידי [[בעלות הברית]], ובהמשך משוחרר על ידי ה[[וורמאכט]].
* 1944: **הפלישה לנורמנדי** – במסגרתה פולש כוח גדול של [[ארצות הברית]], [[בריטניה]], [[קנדה]] ומדינות נוספות אל החוף הצפוני של צרפת, כחלק מהחזית האירופאית כנגד גרמניה הנאצית. פלישה זו מובילה בהמשך ל[[הזירה האירופית: 1942–1945#שחרור צרפת ובלגיה|שחרור צרפת ובלגיה]].
* 1945: **הפצצת דרזדן** – הפצצה אסטרטגית שערכו [[חיל האוויר של ארצות הברית]] ו[[חיל האוויר המלכותי]] במשך שלושה ימים על [[דרזדן]], בירתה של מדינת סקסוניה שבגרמניה. 1,300 מפציצים כבדים הטילו 3,900 טונות של פצצות ופצצות תבערה בארבעה גלי הפצצה של מאות מפציצים. מספר הקורבנות בהפצצה נאמד בין 25,000 ל-40,000, וכ-85% ממבני העיר על פני שטח של 34 קמ"ר במרכז העיר נחרבו כליל.
* 1945: **סיום מלחמת העולם השנייה** – לאחר ש[[גרמניה]] נכבשת על ידי [[ברית המועצות]] ו[[בעלות הברית]], ו[[כניעת האימפריה היפנית|יפן נכנעת]] לאחר [[הטלת פצצות האטום על הירושימה ועל נגסאקי|המתקפה הגרעינית שבוצעה על ידי ארצות הברית על הערים הירושימה ונגסאקי]], מגיעה [[מלחמת העולם השנייה]] לסיומה.

=== השואה ===

[[קובץ:Selection on the ramp at Auschwitz-Birkenau, 1944 (Auschwitz Album) 1b.jpg|שמאל|ממוזער|280px|"[[סלקציה]]" ברציף תחנת הרכבת ב[[בירקנאו]], מאי/יוני 1944]]
* 1940: **הקמת אושוויץ** – [[היינריך הימלר]] מורה להקים את מחנה הריכוז אושוויץ ליד העיירה [[אושוויינצ'ים]]. מחנה אושוויץ הוא הגדול ב[[מחנה השמדה|מחנות ההשמדה]] שמקימה [[גרמניה הנאצית]] ב[[מלחמת העולם השנייה]], ובו נרצחים לאורך המלחמה כולה כמיליון ומאתיים אלף נפשות, בהם כמיליון ומאה אלף [[יהודים]] (91%), יותר מבכל אתר אחר במהלך המלחמה.
* 1940: **יהודי צפון אפריקה תחת שלטון גרמניה הנאצית** – לאחר כניעת [[צרפת]] לגרמניה, מוצאים עצמם [[יהדות תוניסיה|יהודי תוניסיה]], [[יהדות אלג'יריה|אלג'יריה]] ו[[יהדות מרוקו|מרוקו]] שתחת שלטון [[צרפת של וישי]], בתחילתו של תהליך אשר כולל [[אפליה]], [[חילוט|החרמות רכוש]], שליחת יהודים ל[[עבודת כפייה|עבודות כפייה]], ולעיתים גם [[רצח]].
* 1940: **פרעות דורוחוי** – [[פוגרום]] שעורכות יחידות [[צבא]] [[רומניה|רומניות]] ביהודי העיירה [[דורוחוי]] (Dorohoi) שברומניה, ובמהלכו נרצח מספר לא ידוע של יהודים (בין 53 ל-200). מעשים אלה מתבצעים עוד בטרם נכנסת ל[[מלחמת העולם השנייה]] ובטרם שכורתת ברית עם [[גרמניה הנאצית]].
* 1940: **הקמת גטו ורשה** – הגדול ב[[גטאות בשואה|גטאות]] ה[[יהודים|יהודיים]] ב[[פולין במלחמת העולם השנייה|פולין]] בתקופת [[השואה]]. בשיאו מונה הגטו כ-450,000 נפש.
* 1941: **מעשי טבח ביהודי מזרח אירופה** – בשנה זו מתבצעים כמה ממעשים הטבח המפורסמים לשמצה מהמלחמה. ביניהם: [[הטבח בחצר מוסך לייטוקיס בקובנה|טבח היהודים במרכז העיר קובנה]] הייחודי בכך שמתבצע בהתלהבות על ידי צעירי המקום; [[הטבח בידוובנה]] ב[[פולין]] בו נרצחים 1,600 יהודים בידי שכניהם הנוצרים; [[באבי יאר#הרצח|רצח באבי יאר]] בו [[נאציזם|הנאצים]] ועוזריהם מוליכים שולל 33,771 יהודים שנטבחים בתוך יומיים בלבד, ובהמשך עוד כ-15,000 יהודים נוספים בבאבי יאר; [[טבח יער רומבולה]] בו נרצחים 13,000 יהודים ביום אחד סמוך ל[[ריגה]].
* 1941: **תחילת ההשמדה באמצעות גז** – [[גרמניה הנאצית]] מפעילה תוכניות הרג ניסיוניות, בחיפושיהם אחר שיטה ל[[רצח המוני]]ם זול ומהיר.
* 1941: **הטלאי הצהוב** – החובה לשאת את הטלאי הצהוב מוטלת על כל ה[[יהודים]] שבשטחי הכיבוש הגרמני.
* 1942: **ועידת ואנזה** – בוועידה זו מתקבלת ההחלטה על צורת יישום [[הפתרון הסופי]] – התוכנית להשמדת [[העם היהודי]] בשטחי הכיבוש של [[גרמניה הנאצית]].
* 1942: **ארגון הפרטיזנים המאוחד** – מוקם ארגון [[מחתרת]] [[יהודי]] אנטי-גרמני שפועל ב[[גטו וילנה]]. הארגון מאחד בתוכו יהודים [[קומוניזם|קומוניסטים]], [[הבונד|בונדיסטים]] ו[[ציונות|ציונים]].
* 1942: **תחילת הרצח ההמוני המתוכנן** – תחילת הרציחות ההמוניות בבלז'ץ – [[מחנה השמדה|מחנה ההשמדה]] הראשון של [[גרמניה הנאצית|נאצים]] המיישם את [[מבצע ריינהרד]].
* 1942: **גירוש יהודי צרפת, הולנד, בלגיה ולוקסמבורג** – [[אדולף אייכמן|אייכמן]] נותן את הפקודה לרכז את [[היהודים במלחמת העולם השנייה|היהודים]] כדי להעביר אותם בהמשך אל מחנות השמדה.
* 1942–1943: **מרידות הגטאות** – בשלב זה מתבצעים ניסיונות [[מרד]] במספר רב של [[גטו|גטאות]] ו[[מחנה השמדה|מחנות השמדה]], בעקבות שילוב גורמים כמו ההכרה ב[[רצח המוני|רצח ההמוני]] המתבצע והתארגנויות של [[מחתרת|מחתרות]] [[יהודים|יהודיות]]. רוב המרידות הסתיימו במוות מיידי של רובם הגדול של המורדים. להלן חלק מהגטאות בהם מתקיימים מרידות: [[מרד גטו ורשה]], [[טרבלינקה]], [[גטו טוצ'ין]], [[ביאליסטוק]], [[סוביבור]], [[דז'יסנה]], [[דרויה]], [[ניאסוויז']], [[קלצק]], [[קוסטופול]], [[סארני]], [[לחווא]], [[אופטובייץ]], [[לוצק]], [[הורוכוב]], מרד כפול ב[[הרוביישוב]], [[ויז'ווה נובה]], [[וישניצה (לובלין)|וישניצה]], [[לסקז'ב]], [[טורצ'ין]], [[טריסק]], [[שווינציאן]], [[סוסנוביץ]], [[זבורוב]], [[יולג]], [[בנדין]], [[טרנוב]], [[ברודי]], [[ברסלב (עיר)|ברסלב]], [[גלמבוקיה]] ו[[דובנו]].
* 1943: **הקמת גטו שאנגחאי** – [[יפן|היפנים]] מקימים גטו בו רוכזו יהודים, לצד [[פליטים]] ואזרחים [[סין (אזור)|סינים]]. תושבי הגטו סובלים מ[[אפליה]] בתחומים שונים.
* 1943: **חיסול יושבי הגטאות** – [[גרמניה הנאצית|הנאצים]] מגבירים את קצב ההשמדה, אולי מתוך הבנה שה[[יהודים]] ישוחררו בקרוב ורצונם לטשטש את פעולותיהם. בתקופה זו מחוסלים, בין השאר, [[גטו לבוב]], [[גטו וילנה]], [[גטו ביאליסטוק]], [[יהדות רומא]] ועוד.
* 1944: **אקציית הילדים גטו קובנה** – במבצע מצוד אכזרי, נלקחו מידי הוריהם ומשפחותיהם כל הילדים מתחת לגיל 12, והמבוגרים מעל לגיל 54. כ-1,800 תינוקות, ילדים וזקנים [[רצח|נרצחו]] בתוך פחות מ-48 שעות.
* 1944: **ביקור הצלב האדום בגטו טרזיינשטט** – לבקשת ממשלת [[דנמרק]], [[הצלב האדום]] מבקר ב[[גטו טרזיינשטט]] כדי לבדוק את מצבם של 500 [[יהדות דנמרק|יהודים אזרחי דנמרק]]. [[גרמניה הנאצית|הנאצים]] יוצרים מצג שווא שהגטו נקי, מרווח, נעים ועשיר בתרבות, ושהיהודים מוחזקים שם בתנאים טובים.
* 1944: **מרד באושוויץ-בירקנאו** – ניסיון מרד כושל במהלכו נהרגים 451 אנשים.
* 1945: **סיום השואה** – [[מלחמת העולם השנייה|המלחמה]] באירופה מסתיימת עם [[כניעת גרמניה הנאצית]], ועמה מסתיימת גם [[השואה]].
* 1946: **פרעות ופוגרומים לאחר מלחמת העולם השנייה** – גם לאחר נפילתה של גרמניה הנאצית מבוצעים מסביב לעולם מספר [[פוגרומים]] כלפי [[יהודים]], חלקם בהקשר מסוים לאווירת ה[[אנטישמיות]] שניסו להכתיב הנאצים בשיא כוחם. בתקופה זו מתרחשים [[פרעות ביהודי הונגריה בשנת 1946|פרעות בהונגריה]], [[טופולצ'אני#בשואה|אירועים אלימים בסלובקיה]], [[קנצ'וגה|רציחות על רקע לאומני בפולין]] ב[[פוגרום קיילצה|מקומות שונים]], וכן מספר פרעות אלימים במדינות ערב.
* 1947: **יומנה של אנה פרנק** – יוצא לאור הספר המתעד מזווית ייחודית את האימה מפני ה[[פשיזם|פשיזם]]. הספר נחשב ליצירה האישית הפופולרית ביותר הנוגעת לתקופת [[השואה]].

=== מלחמות בין-לאומיות נוספות ===
* 1945: **מלחמת העצמאות של אינדונזיה** – בשנת 1945 מכריז [[סוקרנו]] על [[עצמאות]] [[אינדונזיה]], אשר אינה זוכה ל[[הכרה דיפלומטית|הכרה בעולם]]. כוחותיו של סוקרנו מנהלים [[מלחמת גרילה]] כנגד הכובשים ה[[הולנד]]ים וה[[יפן|יפנים]], עד שהכרזת העצמאות זוכה להכרה בעצמאות מהולנד, שספגה לחצים בין-לאומיים רבים בנושא.
* 1945: **מלחמת הודו-סין הראשונה** – ה[[וייט מין|ווייט מין]] בהנהגת [[הו צ'י מין]] משתלטים על [[האנוי]], ומכריזים על עצמאות ב[[וייטנאם|ווייטנאם]], שלאחר המלחמה נמצאת בשליטתה הרשמית של [[צרפת]]. הוויט מין מתחילים לנהל את מאבק הגרילה האלים למען עצמאות מצרפת, שכבר בשנת 1946 משדרגת את מעמדה של וייטנאם ל[[אוטונומיה]]. לאורך השנים הבאות הולכת ומתחזקת תמיכתה של [[ברית המועצות]] בוייט מין ה[[קומוניזם|קומוניסטים]], ובמקביל מחריף המאבק בווייטנאם, וזוכה לשם מלחמת הודו-סין הראשונה.
* 1946: **מאבק לאוס לעצמאות** – בשנת [[1945]] מכריזה [[לאוס]] על [[עצמאות]]ה מצרפת. בשנת [[1946]] כובשת צרפת מחדש את לאוס ומאפשרת להנהגת לאוס שליטה אוטונומית מוגבלת באזורם.
* 1947: **מלחמת הודו–פקיסטן הראשונה** – [[מלחמה]] בין [[הודו]] לבין [[פקיסטן]] על מדינת [[ג'אמו וקשמיר (מדינה)|ג'אמו וקשמיר]]. זוהי המלחמה הראשונה בין שתי המדינות הצעירות הודו ופקיסטן.
* 1947: **מלחמת העצמאות של מדינת ישראל** – בין [[מדינות ערב]] ו[[ערביי ישראל]] כנגד המדינה החדשה ש[[הכרזת העצמאות|הוכרזה]], מסתיימת בניצחון [[ישראל]].

=== הסכמים ומשברים בין-יבשתיים ===
* 1941: **כליאת היפנים בארצות הברית** – עוד בטרם מצטרפת [[ארצות הברית]] אל המלחמה באופן ישיר, מחליט [[נשיא ארצות הברית]], [[פרנקלין דלאנו רוזוולט]], בתגובה לכיבוש ה[[האימפריה היפנית|יפני]] של [[הודו-סין]] הצרפתית, להחרים את כל הנכסים היפניים בארצות הברית. לאחר [[מתקפת פרל הארבור]] נכלאים בין 112 אלף ל-120 אלף אנשים ממוצא [[יפן|יפני]], רובם אזרחים אמריקאים, ב[[מחנה ריכוז|מחנות ריכוז]].
* 1941: **האמנה האטלנטית** – אמנה שנחתמת על ידי [[וינסטון צ'רצ'יל]] מצד [[בריטניה]] ופרנקלין דלאנו רוזוולט מצד ארצות הברית, ומתפרסמת יומיים לאחר מכן כהצהרת עקרונות משותפת למען השלום. בין עקרונות אמנה זו מוחלט על התנגדות לכל סיפוח וכיבוש שהוא בניגוד לרצון אוכלוסיית האזור המסופח, והכרה ב[[זכות]] כל עם לביטוי עצמי ובחירת שיטת ה[[ממשל]] המקובלת עליו.
* 1945: **ועידת יאלטה** – הוועידה מתקיימת לקראת סופה של [[מלחמת העולם השנייה]], בהשתתפותם של מנהיגי [[ארצות הברית]], [[הממלכה המאוחדת]] ו[[ברית המועצות]]: [[פרנקלין דלאנו רוזוולט|רוזוולט]], צ'רצ'יל ו[[יוסיף סטלין|סטלין]]. כאשר מתברר ש[[בעלות הברית]] עומדות לנצח במלחמה, מתעוררת השאלה לגבי חלוקת השטחים ו[[אזור השפעה|אזורי ההשפעה]] בין המדינות המנצחות. בין ההחלטות שמתקבלות בוועידה זו: [[חלוקת גרמניה לאחר מלחמת העולם השנייה|חלוקת גרמניה]], סיפוח שטחים מ[[פולין]] לברית המועצות, והתקפה משותפת כנגד [[יפן]]. החלטות אלו מתחדדות ב[[ועידת פוטסדאם|וועידת פוטסדאם]].
* 1945: **הקמת האו"ם** – ארגון האו"ם מוקם לאחר מלחמת העולם השנייה כדי להחליף את [[חבר הלאומים]], להפסיק [[מלחמה|מלחמות]] בין [[מדינה|מדינות]] ולספק בסיס ל[[דיאלוג]] בין-מדינתי. מטרותיו המוצהרות של הארגון הן להקל על שיתוף הפעולה בענייני [[החוק הבין-לאומי]], הביטחון הבין-לאומי, התפתחות [[כלכלה|כלכלית]], התקדמות [[חברתי]]ת, [[זכויות האדם]] והשגת [[שלום]] עולמי. על [[מגילת האומות המאוחדות]] חותמות [[מדינות החברות באומות המאוחדות#החברות המייסדות|51 מדינות]].
* 1945: **פרשיות הריגול הגדולות של תחילת המלחמה הקרה** – עם תחילת [[המלחמה הקרה]], נחשפו כמה מבצעי ריגול [[סובייטים|סובייטיים]] שהסעירו את [[ארצות הברית]], ובהם חשיפת רשתות מרגלות גדולות שנחשפו בעזרת שיתוף פעולה של אנשי הביון הסובייטי לשעבר: [[איגור גוזנקו]] ו[[אליזבט בנטלי]]. פרשיות אלו יוצרות תהודה נרחבת בארצות הברית ומובילות בהמשך תחילת תקופת ה[[מקארתיזם]], בה הופנו חשדות רבים ולעיתים אף מוגזמים כלפי אנשים רבים – באשמת ריגול לטובת הסובייטים.
* 1946: **דה-נאציפיקציה** – [[בעלות הברית]] יוזמות את טיהורן של עמדות השפעה בחברה ב[[אירופה]] מאנשי המשטר ה[[נאצים|נאצי]]: ב[[פוליטיקה]], ב[[תרבות]], ב[[עיתונות]] ב[[כלכלה]] ובמערכת ה[[משפטים|משפט]]. טיהורים אלו מתקיימים במדינות שונות באירופה, החל מ[[גרמניה]] ו[[אוסטריה]], ועד [[הולנד]], [[צרפת]] ו[[נורווגיה]].
* 1946: **משבר המלחמה הקרה סביב איראן** – לאחר הכרה מחודשת בגבולות ועצמאות [[איראן]] ב[[ועידת טהראן|וועידת טהראן]], נסוגים מאיראן הכוחות ה[[צבא ארצות הברית|אמריקנים]] ו[[הצבא הבריטי|הבריטים]]. הכוחות [[ברית המועצות|הסובייטיים]] שיושבים בצפון מערב איראן מסרבים לסגת, עד אשר פונה איראן ל[[מועצת הביטחון של האו"ם]], ולאחר מספר איומים [[דיפלומטיה|דיפלומטים]] נסוגים לבסוף כוחותיה של ברית המועצות.
* 1946: **מעמד מחוזות צרפת שמעבר לים** – מספר מחוזות של [[צרפת]] ב[[אמריקה הדרומית]] ובאיים שונים, כמו [[גינאה הצרפתית]], [[פולינזיה הצרפתית]] או [[גוואדלופ]], הופכים רשמית לחלק מצרפת, ואזרחיהם מקבלים [[זכות בחירה|זכות הצבעה]] בבחירות ל[[ראש ממשלת צרפת|ראשות צרפת]].
* 1947: **דוקטרינת טרומן** – נשיא [[ארצות הברית]] [[הארי טרומן]] מצהיר בנאומו בפני [[הקונגרס האמריקני]] שארצות הברית תתמוך ב"עמים חופשיים הנאבקים בניסיונות שעבוד על ידי מיעוטים חמושים או כתוצאה מלחץ חיצוני", כאשר באופן מיידי מהווה הדוקטרינה מדיניות נגד לפעולות [[ברית המועצות]], ותמיכתה בתנועות ה[[קומוניזם|קומוניסטיות]] ב[[איראן]], [[טורקיה]] ו[[יוון]].
* 1947: **תוכנית מרשל** – התוכנית, אשר מתפרסמת בשמה הרשמי "התוכנית להבראת אירופה", היא התוכנית המרכזית של ארצות הברית לשיקום [[אירופה]] לאחר [[מלחמת העולם השנייה]]. המשתתפות בתוכנית הן בעיקרן מדינות [[מערב אירופה]].
* 1947: **אמנת ריו דה ז'ניירו** – מדינות [[אמריקה]] חותמות ב[[ריו דה ז'ניירו]] על הסכם הגנה הדדית. כעבור שנה מוקם [[ארגון מדינות אמריקה]] ובו הצהירו מדינות אמריקה שיפעלו יחד למען [[זכויות האדם|זכויות אדם]] וכנגד התחזקות ה[[קומוניזם]] באמריקה.
* 1948: **הסגר על ברלין** – [[הסגר (מלחמה)|הסגר]] שמטילה [[ברית המועצות]] על מערב [[ברלין]], כדי לחסום את הגישה של [[מדינות המערב]] אליה. [[ארצות הברית]] ובנות בריתה המערביות מתגברות על ההסגר באמצעות [[רכבת אווירית]]. כעבור 11 חודשים מוסר ההסגר.
*1948: **חלוקת קוריאה** – לאחר השפעות [[קומוניזם|קומוניסטיות]] של ברית המועצות על [[קוריאה הצפונית|חלקה הצפוני של קוריאה]], והשפעות [[דמוקרטיה|דמוקרטיות]] של ארצות הברית על [[קוריאה הדרומית|חלקה הדרומי]] של קוריאה, שכוללות נוכחות צבאית של המעצמות המדינה, מכריזה קוריאה הדרומית על [[עצמאות]]ה ומחלקת באופן רשמי את [[חצי האי הקוריאני|חצי האי]] לשתי מדינות נפרדות.
* 1948: **מגילת זכויות האדם של האו"ם** – "ההכרזה לכל באי עולם בדבר זכויות האדם" היא מסמך היסוד של הקהילה הבין-לאומית על [[זכויות האדם]] והאזרח, אשר מאומצת על ידי [[העצרת הכללית של האומות המאוחדות|העצרת הכללית של האו"ם]], ומתארת את זכויות האדם היסודיות שצריכות לחול בכל מדינות האו"ם.
* 1949: [[נאט"ו|**הקמת ברית נאט"ו**]] – ארגון האמנה הצפון-אטלנטית מוקם על ידי [[ארצות הברית]], [[קנדה]] ומדינות [[מערב אירופה]], במטרה לבלום פלישה [[ברית המועצות|סובייטית]] למערב אירופה.
* 1949: **ועידת לוזאן** – מוקמת על ידי [[האו"ם]] במטרה ליצור [[הסכם שלום]] כולל בין [[ישראל]] ל[[מדינות ערב]].
*1949: **אמנת ז'נבה הרביעית** – שלוש [[אמנות ז'נבה]] הקודמות, שעוסקות בהגדרתם של [[פשע מלחמה|פשעי מלחמה]] סביב טיפול ב[[שבויי מלחמה]] ופצועים, משוכתבות ומורחבות, ומאוגדות יחד לאמנת ז'נבה הרביעית.
***כלכלה גלובלית** – במחצית השנייה של העשור נחתמים מספר הסכמים בין-לאומיים להסדרת הסחר העולמי, ביניהם [[גאט"ט]] ו[[ארגון התקינה הבין-לאומי]].

=== תופעות בין-לאומיות נוספות ===
* **דה-קולוניזציה ועצמאות**: [[לבנון]] (1944), [[איסלנד]] (1944), [[סוריה]] (1946), [[ירדן]] (1946), [[הפיליפינים]] (1946), [[פקיסטן]] (1947), [[הודו]] (1947), [[בורמה]] (1948), [[סרי לנקה]] (1948), [[ישראל]] (1948), [[אירלנד]] (1949, כמדינה עצמאית בנפרד מ[[חבר העמים הבריטי|בריטניה]]), [[לאוס]] (1949), [[בהוטן]] (1949), [[אינדונזיה]] (1949).
* [[האומות המאוחדות#ארגונים מתמחים|**ארגונים מתמחים של האומות המאוחדות**]]: [[ארגון המזון והחקלאות]] (1945), [[קרן המטבע הבין-לאומית]] (1945), [[הבנק העולמי]] (1945), [[ארגון העבודה הבין-לאומי]] (1946), [[אונסק"ו]] (1946), [[הארגון הבין-לאומי לתעופה אזרחית]] (1947), [[איגוד הדואר העולמי]] (1947), [[איגוד הטלקומוניקציה הבין-לאומי]] (1948), [[ארגון הימאות הבין-לאומי]] (1948), [[ארגון הבריאות העולמי]] (1948).
* **זכות בחירה לנשים**: [[פנמה]] (1941), [[הרפובליקה הדומיניקנית]] (1942), [[ג'מייקה]] (1944), [[צרפת]] (1944), [[אינדונזיה]] (1945), [[גינאה]] (1945), [[יפן]] (1945), [[סנגל]] (1945), [[איטליה]] (1945), [[גואטמאלה]] (1946), [[קמרון]] (1946), [[ליבריה]] (1946), [[ונצואלה]] (1946), [[וייטנאם]] (1946), [[פקיסטן]] (1946), [[מלטה]] (1947), [[ארגנטינה]] (1947), [[מקסיקו]] (1947), [[סינגפור]] (1947), [[ישראל]] (1948), [[ניגריה]] (1948), [[צ'ילה]] (1949), [[סוריה]] (1949), [[הרפובליקה העממית של סין|סין]] (1949), [[קוסטה ריקה]] (1949).

<gallery widths="250px" heights="150px" perrow="3">
File:Declaration of State of Israel 1948.jpg|[[דוד בן-גוריון]] מכריז על הקמת [[ישראל|מדינת ישראל]] ב-14 במאי 1948
</gallery>

== סכסוכים פנימיים ותמורות פוליטיות ==
=== מערב אירופה ===
* 1940: **התפטרות צ'מברלין ומינויו של צ'רצ'יל** – לאחר [[הפלישה לצרפת|הפלישה הגרמנית לצרפת]], נראה כי הציבור ה[[אנגליה|אנגלי]] מאבד את אמונו ב[[ראש ממשלת בריטניה|ראש הממשלה]] [[נוויל צ'מברלין]]. ממשלת צ'מברלין נופלת ב[[הצבעת אמון]] ב[[הפרלמנט הבריטי|פרלמנט הבריטי]], נוויל צ'מברלין מתפטר מראשות [[ממשלת בריטניה]], ו[[וינסטון צ'רצ'יל]] מתמנה במקומו, ומכריז על [[דם, יזע ודמעות|גישה חדשה]] בהנהגה הבריטית.
* 1941: **רדיפת הומוסקסואלים בגרמניה הנאצית** – [[היינריך הימלר]] מורה לשלוח את כל ה[[הומוסקסואל]]ים ב[[גרמניה]] ל[[מחנה ריכוז|מחנות ריכוז]]. בהמשך, מוחמרים החוקים עוד יותר והעונש על מעשים [[הומוסקסואלים]] הוא עונש מוות.
* 1943: **אנשי הוורד הלבן מוצאים להורג** – [[הוורד הלבן]], התאגדות של חמישה סטודנטים מ[[מינכן]], שמכינים ומפיצים בתחילת העשור עלונים שקוראים לסיום [[הרייך השלישי|שלטון הרודנות הנאצי]] באמצעות התנגדות פעילה של העם הגרמני. חמשת הסטודנטים נתפסים ומוצאים להורג.
* 1944: **טבח דיסטומו ואורדור-סור-גלאן** – ה[[אס אס]] טובח בכפר [[יוון|יווני]] ובכפר [[צרפת]]י בהתאמה, בתגובה לפעילויות המחתרות היוונית ו[[המחתרת הצרפתית|הצרפתית]] באזור. למעלה מ-850 גברים נשים וטף נהרגים ביום אחד בשתי המדינות.
* 1944: **קשר העשרים ביולי** – ניסיון כושל של קצינים מה[[ורמאכט|וורמאכט]] ומגורמים נוספים להפיל את [[גרמניה הנאצית|המשטר הנאצי]] ב[[גרמניה]], ולהתנקש בחיי [[אדולף היטלר]].
* 1944–1945: **הרעב בהולנד** – בשלהי [[מלחמת העולם השנייה]] משתרר ב[[הולנד]] הכבושה בידי גרמניה הנאצית מצב של [[רעב המוני]]. מספר גורמים, ובראשם פעולת עונשין גרמנית של הגבלת התנועה במדינה, מחוללים מצב של תת-התזונה לאוכלוסייה של כ-4.5 מיליון, ו[[מחסור]] ב[[דלק]] ל[[חשמל]] ולהסקה מחמיר את המצוקה. מספר המתים כתוצאה ישירה של הרעב עומד על כ-18 אלף איש.
* 1946–1949: **מלחמת האזרחים ביוון** – מתרחשת לאחר מלחמת העולם השנייה, בין [[הצבא היווני]], כוחות הביטחון, השמרנים, המלוכנים, הליברליים וכוחות ימין בתמיכה [[בריטניה|בריטית]] ו[[ארצות הברית|אמריקאית]] בצד אחד, לבין [[הצבא הדמוקרטי של יוון]] (DSE), שהיה הזרוע הצבאית של המפלגה הקומוניסטית היוונית (KKE), מגובה ב[[בולגריה]], [[יוגוסלביה]] ו[[אלבניה]] בצד השני. מלחמת האזרחים הסתיימה בתבוסת ה[[קומוניסטים]].
* 1946: **איטליה הופכת לרפובליקה** – לאחר תום [[מלחמת העולם השנייה]], ב[[משאל עם]] – בו לראשונה ב[[איטליה]] מותר גם [[זכות בחירה לנשים|לנשים להצביע]] – איטליה חדלה להיות [[מונרכיה]], ומועצה מחוקקת נבחרת לכתיבת [[חוקה]] ל[[רפובליקה]].
* 1948: **אמנת בריסל** – [[בנלוקס]], [[צרפת]] ו[[בריטניה]] חותמות על "אמנת בריסל", אחד הסימנים הראשונים להקמת [[נאט"ו|ברית נאט"ו]].

=== מזרח אירופה ===
* 1940: **מבצע אה בה** – מבצע [[המפלגה הנאצית|נאצי]] במהלך [[מלחמת העולם השנייה]] שמטרתו העיקרית הייתה השמדת ההנהגה והאינטליגנציה של [[פולין]] הכבושה, שנתפסו כאיום לשלטון הנאצי. במסגרת המבצע רוצחים הנאצים למעלה מ-6,000 פולנים.
* 1940: **רצח טרוצקי** – [[לאון טרוצקי]], בעת שהוא שוהה ב[[מקסיקו סיטי]] תחת [[אבטחה]], נרצח על ידי סוכן [[נ.ק.ו.ד.]] אשר מתחזה לתומכו.
* 1941: **מרד הלגיונרים ופרעות בוקרשט** – [[התנועה הלגיונרית]] בראשותו של [[הוריה סימה]], ששותפה לממשלה השנייה של [[גנרל]] [[יון אנטונסקו]], מנסה לתפוס את השלטון ולהדיח את אנטונסקו, ותוך כדי כך נערך [[פוגרום]] אכזרי במיוחד ב[[יהודים|יהודי]] [[בוקרשט]], שכולל ביזה פראית ואלימה של היהודים, והעלאה באש של מוסדות יהודים ו[[בית כנסת|בתי כנסת]]. המרד מדוכא ביד קשה על ידי ה[[צבא רומניה|צבא הרומני]]. אנטונסקו מבטל את המדינה הלאומית-לגיונרית, מקים [[דיקטטורה צבאית]] והופך לשליט יחיד, ללא מתחרים או מגבלות. לאחר 3 שנים מודח אנטונסקו בהפיכה שיוזם המלך [[מיכאי הראשון, מלך רומניה|מיכאי]], כדי להאיץ את סיום הלחימה ברומניה.
* 1941: **תחילת פעילות צבא השחרור העממי של יוגוסלביה** – לאחר כיבוש [[יוגוסלביה]] על ידי [[גרמניה הנאצית|הנאצים]], מתחיל [[צבא השחרור העממי של יוגוסלביה|צבא השחרור]], הידוע גם בכינו "הפרטיזנים של טיטו", בפעולות המחתרת כנגד השלטון.
*1941–1945: **רצח העם הסרבי** – [[רצח עם]] מכוון ושיטתי שעורכת ממשלת ה[[אוסטאשה]] ה[[המדינה העצמאית של קרואטיה|קרואטית]], בהנהגתו של [[אנטה פאבליץ']] במהלך [[מלחמת העולם השנייה]]. רצח העם מכוון כנגד [[סרבים|הלאום הסרבי]] ו[[קבוצת מיעוט|קבוצות מיעוט]] נוספות מובילים למותם של קרוב ל-900,000 בני-אדם.
* 1942: **החרבת הכפרים לידיצה ולז'אקי** – לאחר ש[[המחתרת הצ'כית]] מתנקשים ב[[ריינהרד היידריך]], [[נאציזם|הנאצים]] השולטים במקום מחליטים על פעולת תגמול קטלנית, כאשר הם בוחרים למחוק מעל למפה שני כפרים שנחשדו בשיתוף פעולה עם המחתרת. הנאצים מבצעים [[רצח המוני]] במאות הגברים שבכפרים אלו, שולחים את הנשים ל[[מחנה ריכוז|מחנות הריכוז]] ו[[מחנה השמדה|ההשמדה]], הורסים את כל מבני הכפר, ומסירים את שמו ממפות גרמניה.
* 1942: **כינוס הפרטיזנים הראשון בביחאץ'** – נערכת בעיר [[ביחאץ']] הוועידה הראשונה של "המועצה האנטי-פשיסטית לשחרור יוגוסלביה" (ארגון גג של [[הפרטיזנים של טיטו]]), שבמהלכה נקבעים עקרונות המשטר העתידי ביוגוסלביה: דמוקרטיה, מתן זכויות לקבוצות האתניות השונות, כיבוד הרכוש הפרטי והזכות ליזמות כלכלית.
* 1944: **מבצע עדשה** – במבצע זה ברית המועצות בהנהגתו של [[יוסיף סטלין]], [[גלות|מגלה]] באלימות עמים שונים, ובהם [[צ'צ'נים|העם הצ'צ'ני]], מחבל ה[[קווקז]]. העמים מיושבים מחדש ב[[אסיה התיכונה]], ושבים בהדרגה לקווקז לאחר [[מותו של יוסיף סטלין|מותו של סטלין]].
* 1944: **מרד ורשה** – התקוממות כושלת של [[תנועת ההתנגדות הפולנית במלחמת העולם השנייה]] מחתרת הפולנית נגד [[ורמאכט|צבא הכיבוש הנאצי]] במהלך [[מלחמת העולם השנייה]]. דיכוי המרד על ידי הצבא הנאצי אכזרי ביותר, ובמהלכו נהרגים לפחות 200 אלף אזרחים פולנים והעיר [[ורשה]] נחרבת כמעט כליל.
* 1945: **השתלטות הקומוניזם על מזרח אירופה** – לאחר כניעתו של הוורמאכט, שולט [[הצבא האדום]] על שטח גדול מ[[הבלקן]], [[פולין]], [[הונגריה]], [[צ'כוסלובקיה]], חלק [[אוסטריה]] ו[[גרמניה המזרחית|מזרח גרמניה]]. תחת השפעת [[ברית המועצות]], הממשלים שעולים באזורים אלו לאחר המלחמה הם ממשלים [[קומוניסטים|קומוניסטיים]]. התפתחויות אלו הן בסיס תחילתה של [[המלחמה הקרה]].
* 1948: **התנגדות יוגוסלביה להשפעה סובייטית** – [[סטלין]], מנהיג ברית המועצות, שמנסה להפוך בהדרגה את [[יוגוסלביה]] ל[[מדינת חסות]], נתקל בהתנגדות עזה של נשיא יוגוסלביה, [[יוסיפ ברוז טיטו]], שמטהר בתגובה את המפלגה בראשותו מתומכיו של סטלין. כתגובה, מתוך חשש מהשפעת התנהגותה המרדנית בין שאר עמי [[מזרח אירופה]], מגרשים הרוסים את יוגוסלביה מה[[קומינפורם]], ופותחים בקמפיין [[תעמולה]] המסמן את מפלגתו של טיטו כבוגדים, [[פשיזם|פשיסטים]] ופרו-[[ארצות הברית|אמריקאים]].
* 1948–1953: **טיהורי היהודים בבירוביג'ן** – [[יוסיף סטלין|סטלין]] מורה על שורה של [[טיהור אתני|טיהורים]] ב[[בירוביג'ן]], [[עיר בירה|בירת]] [[המחוז היהודי האוטונומי]] שב[[ברית המועצות]], ורבים מראשי התרבות ה[[יהודים|יהודית]] [[הוצאה להורג|הוצאו להורג]] באשמת [[בגידה]] וכל מוסדות התרבות היהודית נסגרו.

=== המזרח התיכון ===
* 1941: **הפרהוד** – פרעות ב[[יהדות בגדאד|יהודי בגדאד]]. 179 יהודים נרצחים.
*1945: **תחילת מאבק אלג'יריה לעצמאות** – לאחר [[מלחמת העולם השנייה]], מתחיל ב[[אלג'יריה]] מאבק לעצמאות ולשוויון במעמד האלג'יראים לזה של ה[[צרפתים]]. את המאבק מדכאת [[צרפת]] ביד קשה. מספר האלג'יראים ה[[מוסלמים]] שנהרגים במחאות אלו תלוי במקורות השונים ונע בין 1,500 הרוגים ל-50,000.
*1945: **הליגה הערבית נוסדת** – הליגה הערבית נוסדת ב[[קהיר]] שב[[מצרים]], ארגון בין-לאומי לשיתוף פעולה אזורי ולתיאום מהלכים חברתיים ופוליטיים משותפים הכוללים את כל [[ארצות ערב|מדינות ערב]] ומדינות בעלות זיקה למדינות ערב. בשנות ה-40 חברות בארגון 7 מדינות בלבד: מצרים, [[סוריה]], [[עיראק]], [[ערב הסעודית]], [[לבנון]], [[ירדן]] ו[[תימן]].
* 1945: **ניסיון הקמתה של מדינה כורדית** – בתמיכתה של [[ברית המועצות]], מכריזים ה[[כורדים]] על מדינה עצמאית באזור [[כורדיסטן]] שבצפון-מערב [[איראן]]. בלחץ [[בעלות הברית]], נסוגה ברית המועצות מהאזור, וכוחות איראנים פולשים לאזור ומחסלים באופן כמעט מוחלט את התנועה הכורדית ה[[לאומיות|לאומית]].
* 1945–1948: **פרעות נגד יהודים במדינות ערב** – במשך מספר שנים מתרחשים במספר מוקדים אירועים אלימים כנגד בני [[מיעוט]]ים [[יהודים]] (ולעיתים גם מיעוטים נוספים), ובהם נהרגים מאות יהודים, נפצעים מאות נוספים, נבזזים בתי עסק, ומועלים באש מבני [[קהילה יהודית]]. האירועים העיקריים בגל הפרעות: [[פרעות קהיר ואלכסנדריה (1945)|פרעות קהיר ואלכסנדריה]], [[פרעות טריפולי (1945)|פרעות טריפולי]], [[פרעות חלב (1947)|פרעות חלב]], [[פרעות עדן (1947)|פרעות עדן]] ו[[פרעות אוג'דה וג'ראדה]].
* 1949: **הפיכות שלטון בסוריה** – [[סוריה]], שמכריזה על [[עצמאות]] בשנת [[1946]], לא מצליחה לשמור על יציבות, ובשנת [[1949]] מתחילה תקופה של הפיכות צבאיות. תקופה זו תימשך בעשורים הקרובים.

=== המזרח הרחוק ===
*1944: **סיפוח טובה** – לאחר תהליך השפעה ארוך מצד [[ברית המועצות]], המעצמה הסובייטית משלימה רשמית את סיפוח [[הרפובליקה העממית של טובה]], שהופכת לאזור [[אוטונומיה|אוטונומי]] בתוך ברית המועצות.
*1945: **יפן תחת הכיבוש האמריקאי** – לאחר כניעת [[יפן]] ל[[ארצות הברית]], יפן ממשיכה את תהליך ה[[ליברליזציה]] והקרבה ל[[מערב]] שלה מהעשורים האחרונים, כאשר תחת הכיבוש האמריקאי היא מכוננת [[חוקה]], מחלישה את ה[[אליטה|אליטות]] הישנות, ומטפחת את הכלכלה ה[[קפיטליזם|קפיטליסטית]] שלה. בתקופה זו מתחילות לצמוח ביפן חברות חדשניות שיהיו דומיננטיות במערב, כמו [[סוני]].
*1946: **ביטול המעמד האלוהי של קיסרי יפן** – עד ל[[מלחמת העולם השנייה]], מאמינים היפנים שה"[[קיסר יפן|טֶנוֹ]]" (הקיסר) הוא צאצאה של [[אמטראסו|אלת השמש]] ואביהם של כל ה[[יפנים]], מה שלמעשה הופך אותו ל"[[קאמי (שינטו)|קאמי]] עלי אדמות". ב-[[1946]], בעקבות לחץ אמריקאי, מכריז הקיסר [[הירוהיטו, קיסר יפן|הירוהיטו]] על ביטול מעמדו ה[[אלוהים|אלוהי]].
*1946–1949: **התחדשות מלחמת האזרחים הסינית** – לאחר סיום מלחמת העולם השנייה, שמסמנת את סיום האיום ה[[יפני]] כלפי [[סין (אזור)|סין]], מסתיימת [[שביתת נשק|שביתת הנשק]] הזמנית בין [[המפלגה הלאומית הסינית|הלאומנים]] ו[[המפלגה הקומוניסטית של סין|הקומוניסטים]] ו[[מלחמת האזרחים הסינית|המלחמה ביניהם]] התפרצה במלוא עוזה. למרות היתרון המספרי, הטכנולוגי והכלכלי של הלאומנים הם סובלים מ[[שחיתות]] ומחסור בתמיכה מצד רוב העם, ומפסידים לבסוף את המלחמה, שבסיומה משתלטת המפלגה הקומוניסטית של סין על רובם המוחץ של שטחי סין, בשעה שהלאומנים נאלצים לבצר עצמם ב[[טאיוואן]].
*1948: **חלוקת הודו** – במהלך תהליך קבלת ה[[עצמאות]] של [[הודו]] מתגבר המתח בין תנועות [[לאומיות]] [[הינדואיזם|הינדואיסטיות]] ו[[אסלאם|אסלאמיות]], ובתהליך מזורז ואלים בתוך חודשים מהגרים מיליונים רבים של תושבים אל מרכזי האוכלוסייה המתאימים לדתם, ונוצרות בהתאמה שתי מדינות: הודו ו[[פקיסטן]]. במהלך תקופה זו נרצח [[מוהנדס קרמצ'נד גנדי|מוהנדס קרמצ'נד (מהטמה) גנדי]] על ידי [[לאומנות|לאומן]] הינדואיסטי.
*1948: **מנהיגי יפן כפושעי מלחמה** – שבעה ממנהיגי [[האימפריה היפנית|יפן]] בתקופת [[מלחמת העולם השנייה]], ביניהם [[הידקי טוג'ו]], [[ראש ממשלת יפן]] לשעבר, ו[[קוקי הירוטה]] שר החוץ לשעבר, נשפטים על ידי [[בית הדין הבין-לאומי הצבאי למזרח הרחוק]] על [[פשע מלחמה|פשעי מלחמה]]. הם נמצאים אשמים בפשעים שונים, דוגמת ניהול מלחמה ללא [[התגרות]] כנגד [[סין (אזור)|סין]], וטיפול בלתי ראוי ב[[שבויי מלחמה]]. שבעת המנהיגים נידונים ל[[עונש מוות]] ו[[הוצאה להורג|מוצאים להורג]] ב[[תלייה]]. 16 בכירים יפנים נוספים נשפטים ל[[מאסר עולם]].
*1949: **סיום הסכסוך הפוליטי במלזיה** – עם הצהרת [[בריטניה]] על עזיבתם הקרבה את [[מלזיה]], מסיימים שני הפלגים הפוליטיים העיקריים במדינה – ה-MCA של ה[[סינים]] הפרו-[[קומוניסטים]] המקומיים וה-UMNO של ה[[לאומנות|לאומנים]] המאלאים – את הסכסוך ביניהם. הפלגים כורתים ביניהם ברית כדי למנוע מלחמה, ויוצרים בסיס פוליטי רחב לקראת הכרזת המדינה בהמשך.

=== אמריקה הצפונית ===
* 1941: **מדיניות השאל-החכר בארצות הברית** – [[חוק]] [[ארצות הברית|אמריקאי]] זה נחקק בתקופת [[מלחמת העולם השנייה]] ומאפשר ל[[נשיא ארצות הברית]] לספק ל[[בעלות הברית]] אספקה ומזון כראות עיניו, "כדי לקדם עוד את ביטחונה של ארצות הברית, ולשם מטרות אחרות". החוק מאפשר לארצות הברית לעזור לבעלות בריתה תוך שהיא נשארת נייטרלית להלכה, בהתאם למדיניות ה[[התבדלות|בדלנות]] על פי [[דוקטרינת מונרו]], הפופולרית בתקופה זו בקרב הציבור האמריקאי. בהתחלה מוגבל החוק רק ל[[בריטניה]], אך בהחלט מסייע גם ל[[ברית המועצות]].
* 1942: **צו נשיאותי 9066** – צו של נשיא ארצות הברית שמסמיך את [[מזכיר המלחמה של ארצות הברית|מזכיר המלחמה]] להגדיר שטחים מסוימים כאזורים צבאיים. בפועל, סולל צו זה את הדרך ל[[כליאת היפנים בארצות הברית]] ב[[מחנה ריכוז|מחנות ריכוז]] בתקופת המלחמה.
* 1941: **מתחילת בניית הפנטגון** – נחנך המבנה המחומש משמש מאז כמטה [[משרד ההגנה האמריקאי]]. 60 שנים בדיוק לפני [[פיגועי 11 בספטמבר]].
* 1946: **ניופאונדלנד ולברדור מצטרפת לקנדה** – ה[[פרובינציה]] ה[[הממלכה המאוחדת|בריטית]] היבשתית האחרונה ב[[אמריקה הצפונית]] מקיימת [[משאל עם]], ותושביה בוחרים להשתייך ל[[קנדה]].
* 1947: **חוק הביטחון הלאומי** – [[נשיא ארצות הברית]] [[הארי טרומן]] חותם על "חוק הביטחון הלאומי" ויוצר בכך את ה-[[CIA]], [[משרד ההגנה האמריקאי|משרד ההגנה]], [[המטות המשולבים]] ו[[המועצה לביטחון לאומי]].
* 1948: **ביטול ההפרדה הגזעית בצבא ארצות הברית** – נשיא ארצות הברית הארי טרומן חותם על צו שמבטל את ה[[הפרדה גזעית|הפרדה הגזעית]] ב[[הכוחות המזוינים של ארצות הברית|כוחות המזוינים של ארצות הברית]]. ההפרדה הגזעית נותרת בשלב זה בנושאים רבים אחרים.

=== אמריקה הדרומית ===
* 1940: **מאבק נגד האנטישמיות בצ'ילה** – לאחר עליה ב[[אנטישמיות]] ב[[צ'ילה]] במשך [[המאה ה-20]], ובעיקר בתקופת [[מלחמת העולם השנייה]], הקימו יהודי צ'ילה ארגון למאבק באנטישמיות.
* 1945: **הרפובליקה השנייה בברזיל** – לאחר 15 שנים של שלטון [[דיקטטורה|דיקטטורי]] תחת הרודן [[ז'טוליו ורגאס]], מכוננת [[ברזיל]] את "הרפובליקה השנייה", ומחליפה לשיטת ממשל עם מאפיינים של [[דמוקרטיזציה]]. התקופה מתאפיינת מחד באי יציבות פוליטית, ומאידך בתנופת פיתוח וקידמה.
* 1946: **עלייתו של חואן פרון** – [[חואן דומינגו פרון|חואן פרון]], עם תמיכתה של [[אווה פרון]] (אוויטה), נבחר ל[[נשיא ארגנטינה]]. תחילת תקופת שלטונו מאופיינת ב[[לאומנות]] קיצונית דמוית [[פשיזם]], דיכוי כל גילויי [[אופוזיציה]], מאסר למתנגדיו והגבלת את [[חופש הדיבור]]. במקביל, מחזק פרון מאוד את [[איגוד מקצועי|האיגודים המקצועיים]] – בסיס תמיכתו, ומרחיב את השירותים הסוציאליים להמונים.
* 1947: **מלחמת אזרחים בפרגוואי** – במהלך תקופה ממושכת של חוסר יציבות שלטונית ב[[פרגוואי]], מאבקים בין המפלגות הגדולות במדינה מובילים ל[[מלחמת אזרחים]].

=== אפריקה ===
* 1941: **היילה סלאסי חוזר לאתיופיה** – [[היילה סלאסי, קיסר אתיופיה|היילה סלאסי]], שנחשב ל[[משיח]] על ידי תנועת ה[[ראסטפארי]], לוחם בראש כוח מורדים כנגד [[אתיופיה הכבושה|הכיבוש האיטלקי]], לצד [[הממלכה המאוחדת|הבריטים]], ולאחר נפילת השלטון ה[[איטליה הפשיסטית|איטלקי]], חוזר להנהיג את [[אתיופיה]].
*1945: **הקונגרס הפאן-אפריקאי החמישי**  – קונגרס לקידום אינטרסים משותפים אל מול המעצמות ה[[קולוניליסטים|קולוניאליסטיות]]. להבדיל מהקונגרסים הקודמים, הייתה הפעם נוכחות משמעותית של מנהיגים אפריקאים, ושינויים ברדיקליות של הדרישות, בנסיבות העולמיות ובשיח הפוליטי האפריקאי – הפכו את הקונגרס לכזה שנחשב על ידי חלק מההיסטוריונים לנקודת מפנה משמעותית בדרך לעצמאות מדינות אפריקה.
*1947: **התקוממות במדגסקר כנגד השלטון הצרפתי** – התקוממות עממית פורצת ב[[מדגסקר]] נגד [[האימפריה הקולוניאלית הצרפתית|השלטון הצרפתי]]. לאחר חודשים של לחימה עזה, הצרפתים מדכאים את המרד.

== כלכלה ==
* 1944: **הסכם ברטון-וודס** – 44 מדינות חותמות על הסכם ה[[סחר בין-לאומי|סחר]], אשר קובע את [[שער חליפין|שערי החליפין]] של מטבעות בין [[מדינה מפותחת|המדינות המפותחות]], במטרה למנוע את הישנותם של [[משבר כלכלי|משברים כלכליים]] דוגמת [[השפל הגדול]].
*1947: **גאט"ט** – חתימתו של הסכם בין-לאומי המסדיר את ה[[סחר]] הבין-לאומי.
*1947: **ארגון התקינה הבין-לאומי** – מוקם הארגון שהוא בא־כוחם של גופי [[תקן|תקינה]] [[לאום|לאומיים]] ברחבי העולם, שיוצר אחידות בתקנים במסחר העולמי.
*1947: **אגודת מונט פרלין** – נוסד הארגון הראשון בעולם שמטרתו קידום אידאולוגיה [[נאו-ליברליזם|נאוליברלית]].
*1948: **הגבלת סחר בין-לאומי על הלווייתן הכחול** – בעקבות גדילה משמעותית של תופעת [[צייד לווייתנים|צייד הלווייתנים]], ודלדול משמעותי של אוכלוסיית [[לווייתן כחול|הלווייתן הכחול]], מתקבלת החלטה בוועידה בין-לאומית לכונן הגבלות סחר עולמיות על שיווק ומכירת מוצרים שמקורם בלווייתן הכחול. הוועדה מביעה חשש שהכחדת הלווייתן הכחול תפגע גם ב[[מאזן אקולוגי|איזון האקולוגי]] העולמי, וגם תביא לסופו של ענף המסחר הרלוונטי, ומצהירה שהשאיפה של המגבלות הן פיתוח אחראי של ענף הסחר כך שיוכל להמשיך ולהתקיים בטווח ארוך.
*1948: **המוסד האינדיאני הלאומי**  – מוקם המוסד לשילובם של תושבים [[אינדיאנים|ילידים]] בכלכלה ה[[מקסיקו|מקסיקנית]], בעקבות הקשיים שלהם להשתלבות בה.
*1949: **תאוריית הגלים של אליוט** – [[רלף נלסון אליוט]] מסכם את הצגת התאוריה שלו, בה משתמשים משקיעים כדי לחזות מגמות ב[[שוק ההון|שוקי הון]].

=== התרחשויות כלכליות נוספות ===
**חברות בולטות שהוקמו בעשור זה:** [[מקדונלד'ס]] (1940), [[איקאה]] (1943), [[טאפרוור]] (1946), [[סוני]] (1946), [[פרארי]] (1947), [[H&M]] (1947), [[LG]] (1947), [[הונדה]] (1948), [[לנד רובר]] (1948).

== התנקשויות, חיסולים, וניסיונות התנקשות ==

ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* 20 באוגוסט 1940 – התנקשות בחייו של **לאון טרוצקי** במקסיקו סיטי (נפטר למחרת). טרוצקי הוגלה מברית המועצות על ידי סטלין ולבסוף נרצח על ידי שליחיו.
* 4 ביוני 1942 – [[מבצע אנתרופואיד]] – מבצע ההתנקשות ב**ריינהרד היידריך**, ראש המשרד הראשי לביטחון הרייך והרייכספרוטקטור של אזור [[בוהמיה]] ומורביה (צ'כוסלובקיה).
* 20 ביולי 1944 – [[קשר העשרים ביולי]] לרציחתו של **אדולף היטלר**.
* 8 באוגוסט 1944 – ניסיון התנקשות כושל של הלח"י בנציב העליון הבריטי **הרולד מקמייקל**. מקמייקל נחלץ בשלום מההתנקשות אך אשתו נפצעה.
* 16 באוגוסט 1945 – ניסיון התנקשות כושל בראש ממשלת יפן **קנטרו סוזוקי**.
* 10 בספטמבר 1945 – ראש ממשלת הבובות של נורווגיה **וידקון קוויזלינג** הוצא להורג בידי כיתת יורים בעוון שיתוף פעולה עם הנאצים. עקב קשריו עם הכובש הנאצי הפך שמו לשם נרדף לבוגד בשפות רבות.
* 15 באוקטובר 1945 – **פייר לאוואל**, ראש ממשלת הבובות של משטר וישי, מוצא להורג בירייה בצרפת בעוון בגידה.
* 30 בינואר 1948 – המנהיג ההודי **מהאטמה גנדי** נורה למוות מאקדח ברטה בידי [[נאטורם גודסה]] (Nathuram Godse), הינדואי בן 38 שהיה קשור לארגון קיצוני בשם "הינדו מהסבהה" (Hindu Mahasabha).

<gallery widths="180px" heights="120px" perrow="4">
File:Leon Trotsky, 1930s.jpg|ב-20 באוגוסט 1940 שליח של [[יוסיף סטלין]] מתנקש בחייו של המנהיג הסובייטי [[לאון טרוצקי]] במקסיקו סיטי
File:Bundesarchiv_Bild_146-1972-025-10,_Hitler-Attentat,_20._Juli_1944.jpg|ניסיון ההתנקשות הכושל ב[[אדולף היטלר]] ב-20 ביולי 1944
File:Portrait Gandhi.jpg|ב-30 בינואר 1948 המנהיג ההודי [[מוהנדס קרמצ'נד גנדי|מהאטמה גנדי]] נורה למוות בידי נאדורם גודסה, הינדואי בן 38 שהיה קשור לארגון קיצוני בשם "הינדו מהסבהה"
</gallery>


== אסונות ==
=== אסונות טבע ===
* 1944: **התפרצות הר הגעש וזוב** – התפרצות הר הגעש [[וזוב]] ב[[איטליה]] הורגת 26 וגורמת לאלפים לברוח מבתיהם.
*1944: סופת [[הוריקן]] מכה ב[[צפון-מזרח ארצות הברית]], וגובה את חייהם של 390 בני אדם.
* 1944, 1946: **צונאמי כפול ביפן** – [[צונאמי]] שמתפתח בעקבות [[רעידת אדמה]] תת-ימית גורם למעלה מ-1,200 הרוגים ב[[יפן]] בשנת [[1944]]. כעבור שנתיים רעידת אדמה נוספת גורמת לצונאמי נוסף ביפן שגובה כ-1,400 הרוגים.
* 1945: **תקיפת תניני הים את החטיבה היפנית** – ההרג הנרחב ביותר של בני אדם על ידי [[בעלי חיים]] (על פי ספר [[גינס שיאי עולם]] משנת [[2006]]): [[חטיבה]] יפנית שמוצבת באי ראמרי ב[[מיאנמר]] מותקפת על ידי [[חיל הים הבריטי|הבריטים]] ונאלצת לסגת. דרך הנסיגה היחידה היא חציית 16 ק"מ של [[ביצות מנגרובים]] ששורצות אלפי [[תנין הים|תניני ים]], המתקיפים את החיילים. בבוקר למחרת, מהחטיבה שמנתה כ-1,000 חיילים נותרים רק 20.
* 1945: **הוריקן בפלורידה ובבהאמה** – ב[[סופה|סופת]] [[הוריקן]] ב[[פלורידה]] ו[[איי הבהאמה]] נהרסים 366 [[מטוס]]ים ו-25 [[צפלין|צפלינים]].
* 1946: [[רעידת האדמה באיים האלאוטיים, 1946|**רעידת האדמה באיים האלאוטיים**]] – רעידת האדמה סמוך ל[[אלסקה]], גורמת ל-165–173 נפגעים ולנזק של 26 מיליון דולר.
* 1947: **טייפון ביפן** – 1,077 איש נהרגים בסופת [[טייפון]] ב[[יפן]].
* 1948: **רעידת אדמה מחריבה את אשגבאט** – [[רעידת אדמה]] באזור [[אשגבאט]]. חוזקה מוערך בכ-7.3 ומספר ההרוגים מוערך בכ-110 אלף.

=== אסונות מעשי ידי אדם ===
*1942: **אסון המכרות במנצ'וריה** – במכרה הפחם הונקייקו שב[[מנצ'וריה]] נספים 1,549 [[כורה|כורים]] בתאונת המכרות הקטלנית ביותר בהיסטוריה.
* 1944: **אסון ההתפוצצות בבומביי** – נספים לפחות 800 איש ונגרם הרס רב בנמל בומביי וברובעי העיר שסביבו.
* 1945: **התנגשות המטוס בבניין האמפייר סטייט** – [[מפציץ]] של [[צבא ארצות הברית]] מתנגש בטעות בקומה ה-79 של [[בניין אמפייר סטייט]]. 14 נהרגים ו-26 נפצעים.
*1947: **אסון טקסס סיטי** – [[אונייה]] טעונת [[אמוניום חנקתי]] התפוצצה בנמל העיר [[טקסס סיטי]] ב[[ארצות הברית]] וגרמה למותם של 581 איש.

=== בריאות ===
* **כולרה** – לאורך העשור ממשיכה להכות באזור [[אפגניסטן]] מגפת כולרה הגורמת לאלפי הרוגים ולמבצע חיסונים נרחב במדינה. לקראת סוף העשור דועכת המגפה.
***צפון אפריקה** – באמצע העשור נהרגו אלפי אנשים בהתפרצויות של [[קדחת חוזרת אנדמית]] ו[[טיפואיד (מחלה)|טיפוס]] בצפון אפריקה בכלל, ובמיוחד ב[[אלג'יריה]].

== טבע ואיכות סביבה ==
* 1940: **זאב חום ** – [[תת-מין]] של [[זאב מצוי|הזאב המצוי]], שהיה נפוץ בעבר ב[[קולומביה הבריטית]], [[אורגון]] ו[[וושינגטון (מדינה)|וושינגטון]] נכחד מהעולם.
*1947: **הפארק הלאומי אוורגליידס** – נחנך ה[[פארק לאומי|פארק הלאומי]], שהוא [[סביבה טבעית|הסביבה הטבעית]] ה[[אזור טרופי|טרופית]] הגדולה ביותר בארצות הברית היבשתית.

== מדע וטכנולוגיה ==
=== טכנולוגיה צבאית ===
במהלך מלחמת העולם השנייה, במחצית הראשונה של העשור, מושקעים מרבית משאבי הפיתוח והייצור של התעשייה העולמית בצורכי צבא. מסיבה זו שנות ה-40 יצרו קפיצת מדרגה משמעותית ב[[טכנולוגיה צבאית]].[[קובץ:Trinity shot color.jpg|שמאל|ממוזער|210px|ב-16 ביולי 1945 – [[פרויקט מנהטן]] – העידן האטומי מתחיל עם [[ניסוי טריניטי]], במהלכו ארצות הברית מפוצצת פצצה גרעינית המבוססת על פלוטוניום באתר טריניטי ליד אלמגורדו, ניו מקסיקו]]
* 1940: **אוניות המערכת מסדרת יאמטו** – השקתן של [[אוניית מערכה|אוניות המערכה]] הגדולות והכבדות ביותר שנבנו אי פעם, בעלות התותחים הגדולים ביותר שנעשה בהם שימוש אי פעם על כלי שיט.
* 1941: **ג'יפ** – מפותח עבור [[הצבא האמריקאי]] ב[[מלחמת העולם השנייה]].
* 1942: **מסרשמיט Me 262** – [[מטוס קרב|מטוס הקרב]] [[סילון|הסילוני]] הראשון, מפותח על ידי [[גרמניה הנאצית]].
* 1942: **בזוקה** – נכנס לשימוש מטול ה[[רקטה|רקטות]] [[נגד טנקים|נגד הטנקים]] שמפותח על ידי [[ארצות הברית]].
* 1942: **תגובת שרשרת גרעינית** – מתבצעת לראשונה במסגרת [[פרויקט מנהטן]], על ידי [[אנריקו פרמי]], מתחת ליציע [[אצטדיון]] [[אוניברסיטת שיקגו]].
* 1942: **ייצור המוני של מסוקים איכותיים** – חברת [[סיקורסקי]] היא הראשונה לייצר ב[[ייצור המוני]] [[מסוק]] יציב בעל [[מדחף|רוטור]] אחד.
* 1942: **פיתוח הטנקים** – שכלולים רבים בטכנולוגיה צבאית מביאים בשנה זו לפריצת דרך בפיתוח ה[[טנק]]ים. ב[[גרמניה]] הושלם פיתוחו של טנק ה[[טיגר]], שנחשב בשלב זה לטנק החזק ביותר בעולם בזכות [[שריון|שריונו]] העבה ו[[תותח]] ה-88 מ"מ העוצמתי שלו. במקביל וכמענה לפיתוחי ה[[חיל שריון|שריון]] הגרמנים, ב[[ארצות הברית]], נכנס לייצור טנק ה[[M4 שרמן]], שייחודו בכך שאפשר להפיק טנק איכותי בייצור המוני במהירות ובזול בהשוואה לסוגי טנקים אחרים.
* 1943: **מוץ** – אמצעי לשיבוש [[מכ"ם]] המפוזר על ידי [[כלי טיס]], נכנס לראשונה לשימוש.
*1943: **מכשיר קשר נייד** – מפותח על ידי [[מוטורולה]] ומשתלב מידית במאמצי [[מלחמת העולם השנייה]].
* 1943: **פצצת העטלף** – היא תוכניתה של [[ארצות הברית]] בזמן מלחמת העולם השנייה, להשליך מעל [[האימפריה היפנית]] [[עטלפים]] הנושאים פצצות תבערה זעירות – נוחלת הצלחה מרשימה בניסוי כשהיא מצליחה להעלות באש כפר דמי שנבנה לצורך הניסוי.
*1943: **רובה סער** – דגמים מבצעיים ראשונים של רובה סער, המאפשר ירי חצי אוטומטי לצד [[נשק אוטומטי|ירי אוטומטי]], מפותחים ב[[גרמניה הנאצית]] בשלהי [[מלחמת העולם השנייה]].
* 1944: **טיל בליסטי** – ה-[[V-2]] הוא הטיל הבליסטי הראשון, אשר מפתחת גרמניה הנאצית במהלך מלחמת העולם השנייה, לשימוש כנגד מטרות [[הממלכה המאוחדת|בריטיות]] ו[[בלגיה|בלגיות]].
*1944: **טיל השיוט** – טילי ה-[[V-1]] שפיתח [[לופטוואפה|חיל האוויר הגרמני]] ב[[מלחמת העולם השנייה]] נחשבים לטילי השיוט הראשונים. רמת הדיוק שלהם הייתה נמוכה מאוד.
* 1945: **פצצה גרעינית** – העידן האטומי מתחיל עם [[ניסוי טריניטי]] (1945), כחלק מ[[פרויקט מנהטן]], במהלכו [[ארצות הברית]] מפוצצת פצצה גרעינית המבוססת על [[פלוטוניום]] באתר טריניטי ליד אלמגורדו, [[ניו מקסיקו]].

===פיתוחים טכנולוגיים נוספים===
[[קובץ:Two women operating ENIAC (full resolution).jpg|שמאל|ממוזער|280px|[[אניאק]], המחשב האלקטרוני הרב תכליתי הראשון.]]
***התפתחות המחשבים הראשונים לאורך העשור:** מסתיימת בנייתו של [[מחשב אטנסוף–ברי]], התקן החישוב האלקטרוני הספרתי הראשון בעולם (1942), מפותח מחשב ה-[[Z3]] ה[[גרמניה|גרמני]], המכונה הראשונה בעלת אפשרות ל[[תכנות מחשבים|תכנות]] אוטומטי (1943), נבנה התקן המחשוב [[קולוסוס (מחשב)|קולוסוס]], אשר משמש את מפענחי ה[[צופן|צפנים]] ה[[בריטניה|בריטים]] בקריאת הודעות מוצפנות של ה[[גרמניה הנאצית|גרמנים]] במהלך מלחמת העולם השנייה (1944), פיתוחו של מחשב האניאק, המחשב הראשון שהיה גם [[אלקטרוניקה|אלקטרוני]] וגם רב-תכליתי. המחשב היה גדול ומורכב בהרבה מכל המחשבים שקדמו לו (1946).
* 1942: **דילוגי תדר**: [[הדי לאמאר]], יחד עם שותפה ג'ורג' אנטהייל, מוציאה [[פטנט]] על טכנולוגיית שידור [[גלי רדיו]] בדילוגי תדר, המצאה שביסוד רבים מיישומי הרדיו המודרניים, בהם [[טלפון סלולרי|תקשורת סלולרית]], [[בלוטות']] ו-[[GPS]].
* 1943: **חליפת צלילה** – מפותחת על ידי [[ז'אק קוסטו]], [[מדען]] צרפתי.
* 1943: **תרסיס נגד יתושים** – נרשם ה[[פטנט]] ל[[תרסיס]] נגד [[יתושים]].
* 1946: **טפלון** – משווק מסחרית לראשונה.
* 1947: **תנור מיקרוגל** – הדגם הראשון של תנור המיקרוגל מוצא למכירה.
* 1947: **שבירת מחסום הקול** – מתקיימת ה[[טיסה]] הראשונה שמצליחה לשבור את [[מחסום הקול]], ומאוישת בידי סרן [[צ'אק ייגר]] במטוס ה[[בל X-1]]. בשנה לאחר מכן מטוס ה-[[F-86 סייבר]] קובע שיא מהירות חדש ל[[כלי טיס]]: 1,080 [[קמ"ש]].
* 1947: **יוז H-4 הרקולס** – [[הווארד יוז]] מטיס את המטוס הימי הגדול ביותר שאי פעם נבנה.
* 1947: **טרנזיסטור** – [[רכיב אלקטרוני|רכיב]] הטרנזיסטור מפותח, ומזכה בהמשך את שלושת מפתחיו ב[[פרס נובל לפיזיקה]].
*1947: **קורטה** – מכונת החישוב הניידת הראשונה.
* 1948: **פריזבי** – מיוצר באופן שיווקי לראשונה.

=== הישגים מדעיים בתחום הרפואה ===
* 1941: **חומצה פולית** – מדענים מ[[אוניברסיטת טקסס באוסטין|אוניברסיטת טקסס]] מבודדים את ה[[ויטמין|וויטמין]] חומצה פולית מעלי [[תרד]].
* 1941: **מבנה הנגיף** – מפותחים לראשונה צילומי מבנה של [[נגיף]] שהושגו על ידי [[קריסטלוגרפיה באמצעות קרני רנטגן]].
* 1942: **פניצילין** – תחילת השימוש המעשי בפניצילין במהלך [[מלחמת העולם השנייה]].
* 1942: **דסוקסין** – פיתוחה של התרכובת, המשמשת לטיפול ב[[היפראקטיביות]] (ADD/ADHD), [[נרקולפסיה]] (נרדמות) ו[[השמנה]].
* 1943: **אוטיזם קלאסי** – מאובחן לראשונה על ידי ד"ר [[לאו קנר]].
* 1944: **תסמונת אספרגר** – מאובחנת לראשונה על ידי הרופא האוסטרי [[הנס אספרגר]].

===הישגים מדעיים נוספים===
[[קובץ:First photo from space.jpg|ממוזער|200px|24 באוקטובר 1946: צילום ראשון של כדור הארץ מחוץ לאטמוספירה (מעבר לקו קרמן), באמצעות רקטת V-2]]
[[קובץ:Expedition Kon-Tiki 1947. Across the Pacific. (8765728430).jpg|שמאל|ממוזער|200px|ה[[רפסודה]] [[קון טיקי]] חצתה את [[האוקיינוס השקט]] ובכך הוכיחה כי קיימת אפשרות שילידי פולינזיה היגרו מאמריקה הדרומית, ולא מ[[דרום-מזרח אסיה]] כפי שסברו]]
* 1940: **ציורי המערה בלאסקו** – ב[[מערת לאסקו]] שב[[צרפת]] מתגלים [[ציורי מערות]].
* 1941: **פלוטוניום** – ייצור ראשון אי פעם של ה[[יסוד כימי|יסוד]].
* 1943: **LSD** – מתגלה במקרה על ידי הכימאי השווייצרי [[אלברט הופמן]].
* 1943: **תחילתו של מדע רשתות העצבים** – הצעד הראשון מתוך ניסיונות אנושיים רבים לייצר [[רשת עצבית מלאכותית|רשתות עצבים מלאכותיות]].
* 1944: **תורת המשחקים** – [[ג'ון פון נוימן]] ו[[אוסקר מורגנשטרן]] מפרסמים את הספר Theory of Games and Economic Behavior, שהוא תחילתה של תורת המשחקים כתחום עצמאי.
* 1946: **תחילת המרוץ לחלל** – [[צילום]] ראשון של [[כדור הארץ]] מ[[החלל החיצון|חוץ לאטמוספירה]] (מעבר ל[[קו קרמן]]), באמצעות [[רקטה|רקטת]] [[V-2]]. [[זבוב פירות|זבובי פירות]] שמשגרת [[ארצות הברית]] על טילים אלו הם בעלי החיים הראשונים שמשוגרים לטיסה תת־מסלולית לצורך מחקר מדעי. ניסוי זה הוא אבן דרך ראשונית ב[[המרוץ לחלל|מרוץ לחלל]].
* 1947: **קון-טיקי** – הרפסודה "קון-טיקי" של ה[[ביולוגיה ימית|ביולוג הימי]] ה[[נורווגיה|נורווגי]] [[תור היירדאל]] חוצה את [[האוקיינוס השקט]], ובכך היירדאל מוכיח כי קיימת אפשרות שילידי [[פולינזיה]] היגרו מ[[אמריקה הדרומית]], ולא מ[[דרום-מזרח אסיה]] כפי שסברו.
* 1947: **הסינתזה האבולוציונית המודרנית** – פיתוחה של סינתזה זו, בין מספר תחומי מחקר ב[[ביולוגיה]], המספקת סקירה של תהליכי ה[[אבולוציה]] כפי שהם מקובלים במחקר של תחילת המאה ה-21.
* 1947: **הולוגרפיה** – ה[[טכניקה]] ל[[צילום]] תלת־ממדי מתגלה במקרה על ידי ה[[פיזיקאי]] ה[[הונגריה|הונגרי]] [[דניס גאבור]].
* 1948: **שרידותו של עוף הטאקאהה** – גילוי מחדש של עוף הטאקאהה שנחשב [[נכחד]] במשך 50 שנה.
* 1949: **פנקס חד-פעמי** – שיטת [[הצפנה]] סימטרית "מושלמת" אשר מוצגת על ידי [[קלוד שאנון]], אבי [[תורת האינפורמציה]].
* 1949: **תיארוך פחמן-14** – שיטת התיארוך וחישוב גילם של חומרים או חפצים שונים, מפותחת על ידי הכימאי האמריקני [[וילארד ליבי]]. שיטה זו מחוללת מהפכה בתחום ה[[ארכאולוגיה]].
***התפתחות מדע רשתות העצבים המלאכותיות** – לאורך העשור החלה התפתחות בחקר [[מודל]]ים של יצירת [[רשת עצבית מלאכותית|רשתות עצבים מלאכותית]]. מודל שפותח בעשור זה, נמצא בבסיס רשתות העצבים המלאכותיות של תחילת המאה ה-21.


==תרבות פופולרית==
=== מוזיקה ===

[[קובץ:Frank_Sinatra_in_Till_the_Clouds_Roll_By.jpg|שמאל|ממוזער|200px|פרנק סינטרה זוכה לפופולריות רבה, הופך ל[[אליל נוער|אליל הנוער]] הראשון, ולאחד מאמני הפופ שמכרו הכי הרבה תקליטים בשנות הארבעים]]
* 1941: **פרנק סינטרה** – הזמר זוכה לפופולריות רבה, הופך לאליל הנוער הראשון, ולאחד מאמני הפופ שמכרו הכי הרבה תקליטים בשנות הארבעים.
* 1944: **ההכרה בג'אז** – בית האופרה "[[מטרופוליטן אופרה|מטרופוליטן]]" ב[[ניו יורק]] פותח לראשונה את שעריו בפני קונצרט [[ג'אז]].
*1947–1949: **רית'ם אנד בלוז** – כמה [[סוגה מוזיקלית|סגנונות מוזיקה]] פופולרים של העשור מקבלים את הכינוי הכולל: רית'ם אנד בלוז.
* 1949: **סינגל** – מיוצר לראשונה.
***בינג קרוסבי** – במהלך שנות ה-40 מצליח הזמר האמריקני להביא את מספר הלהיטים הרב ביותר לצמרת [[מצעד הפזמונים של בילבורד (1940–1949)|מצעד הפזמונים המרכזי של תעשיית המוזיקה האמריקאית]] (9 שירים) ומצליח להישאר במשך הזמן הרב ביותר בצמרת המצעד (55 שבועות).
***התפתחות במוזיקת הג'אז** – לאורך העשור מתקיימות תמורות במוזיקת ה[[ג'אז]] הפופולרית, עם ירידת הצלחתה של מוזיקת ה[[סווינג]] הקצבית, ועלייתו של סגנון ה[[בי בופ]] פורץ הדרך.
***שלב מעבר בין בלוז לרוק אנד רול** – בעקבות המצאת [[גיטרה חשמלית|הגיטרה החשמלית]] בעשור הקודם, בעשור זה נגני [[בלוז]] שעוברים לנגן בגיטרה חשמלית, יוצרים צליל חדש, שמקבל את השם "בלוז חשמלי" (Electric Blues).
* **הסינגלים הנמכרים ביותר בארצות הברית במהלך העשור לפי מגזין בילבורד:** "[[Prisoner of Love]]" (1946), "[[Near You]]" (1947), "[[Twelfth Street Rag]]" (1948), "" (1949)

=== ספורט ===
* 1941: התחרות הראשונה בעולם ל[[התעמלות אמנותית|התעמלות אומנותית]] מתקיימת ב[[ברית המועצות]]. בעקבות [[מבצע ברברוסה]] ופתיחת [[החזית המזרחית במלחמת העולם השנייה]], מתחדש הענף רק בשנת [[1948]].
* 1942: לאחר שבתחילת העשור מאבדת ה[[קפואירה]] את אופייה העברייני, נפתח ב[[ברזיל]] בית הספר הרשמי הראשון לקפואירה.
* 1942: [[אייקידו]], [[אמנות לחימה|אמנות הלחימה]] ודרך החיים מ[[יפן]], הופכת לענף ספורט מוסדר.
* 1946: הקמת [[ליגת ה-BAA]], שתהפוך בהמשך ל[[ליגת ה-NBA]].
*1948: מתקיימת [[אולימפיאדת לונדון (1948)|אולימפיאדת לונדון]].
*1948: סר [[לודוויג גוטמן]] יוזם את קיומם של [[משחקי סטוק מנדוויל]] – תחרות ספורט ב[[כיסא גלגלים|כיסאות גלגלים]] במסגרת בלתי פורמלית במהלך [[אולימפיאדת לונדון (1948)|אולימפיאדת לונדון]]. המשחקים הופכים למסורת ולימים הופכים ל.
* תחרויות [[גביע העולם בכדורגל]] שאמורות היו להתקיים בשנים [[1942]], [[1946]], מבוטלות בעקבות [[מלחמת העולם השנייה]].

=== ספרות ===
* **הספרים שנכללו הכי הרבה שבועות בכל השנה ברשימת רבי-המכר של הניו יורק טיימס בקטגוריית סיפורת**: The Keys of the Kingdom  (1941), The Moon Is Down  (1942), The Robe (1943), A Tree Grows in Brooklyn   (1944), The Green Years   (1945), The Hucksters (1946), The Moneyman (1947), The Naked and the Dead  (1948), Point of No Return (1949)
* **ספרים בולטים נוספים שיצאו לראשונה לשווקים במהלך העשור:** "[[הזר]]" מאת [[אלבר קאמי]] (1942), "[[כמעיין המתגבר]]" מאת [[איין ראנד]] (1943), "[[הנסיך הקטן]]" מאת [[אנטואן דה סנט-אכזופרי]] (1943), סדרת "[[בילבי]]" מאת [[אסטריד לינדגרן]] (1945), "[[חוות החיות]]" מאת [[ג'ורג' אורוול]] (1945), "[[מימזיס (ספר)|מימזיס]]" מאת [[אריך אוארבך]] (1946), "[[דוקטור פאוסטוס]]" מאת [[תומאס מאן]] (1947), "[[יום מושלם לדגי בננה]]" מאת [[ג'רום דייוויד סלינג'ר]] (1948), "[[1984]]" מאת ג'ורג' אורוול (1949).
***חוברות/רצועות קומיקס בולטות שמופיעות לראשונה**: [[פלאש (קומיקס)|פלאש]] (1940), [[קאטוומן]] (1940), [[וונדר וומן]] (1941), [[קפטן אמריקה]] (1941), [[אקווהמן]] (1941), [[לאקי לוק]] (1946).
* בשנת [[1940]] יוצא לשווקים לראשונה ספר הקומיקס של "[[חברת הצדק של אמריקה]]" (Justice Society of America).
* בשנת [[1944]] רואה אור [[ספר עדות]], הספר הראשון שמופיע ב[[ארץ ישראל]] ובו עדות ישירה ל[[השואה|שואה]] מפי עד ראייה.

=== קולנוע ===
[[קובץ:Orson Welles-Citizen Kane1.jpg|שמאל|ממוזער|200px|בשנת 1941 נערכת הצגת הבכורה של "[[האזרח קיין]]"]]
עשור זה נחשב לחלק מ[[קולנוע אמריקאי#שנות ה־30 וה־40 – תור הזהב של הוליווד ודעיכתו|עידן הזהב של הוליווד]], שבשנים אלו מתפקדת בתור מרכז [[מפיק (קולנוע וטלוויזיה)|הפקת]] ה[[קולנוע]] של [[ארצות הברית]] בפרט ושל העולם בכלל. סוף העשור היא תקופת דמדומים בהקשר זה, בה מתחילה לעלות הפופולריות של עולם ה[[טלוויזיה]], על חשבון הקולנוע. נקודת השיא של תעשיית הסרטים האמריקאית הייתה במהלך אמצע שנות ה-40 כאשר אולפני הקולנוע הפיקו באותה העת כ-400 סרטים בשנה אשר הוצגו בפני קהל של 90 מיליון צופים אמריקאים מדי שבוע.
* **זוכי האוסקר:** [[רבקה (סרט, 1940)|רבקה]] (1940), [[מה יפית עמק נוי]] (1941), [[גברת מיניבר]] (1942), [[קזבלנקה (סרט)|קזבלנקה]] (1943), [[הולך בדרכי (סרט, 1944)|הולך בדרכי]] (1944), [[סוף השבוע האבוד]] (1945), [[שנות חיינו היפות ביותר]] (1946), [[הסכם ג'נטלמני (סרט)|הסכם ג'נטלמני]] (1947), [[המלט (סרט, 1948)|המלט]] (1948), [[כל אנשי המלך (סרט)|כל אנשי המלך]] (1949).
* 1940: הסרט "[[חלף עם הרוח (סרט)|חלף עם הרוח]]" זוכה בשמונה [[פרס אוסקר|פרסי אוסקר]].
* 1940: סרטו המצליח של [[צ'ארלי צ'פלין]], [[הדיקטטור הגדול]]. בהמשך העשור מסתבך צ'פלין בכמה פרשיות אשר גורמות, לצד כניסתם של [[סרט מדבר|הסרטים המדברים]], לירידה בהצלחתו.
* 1941: הצגת הבכורה של "[[האזרח קיין]]", סרטו של [[אורסון ולס]].
* בעשור זה מתחילים לצאת סרטים רבים המקבלים בדיעבד את הכינוי "[[סרט אפל|סרטים אפלים]]" (פִילְם נוּאָר).
***דמויות מצוירות בולטות שמופיעות לראשונה באקרנים**: [[באגס באני]] (1940), [[וודי הנקר]] (1940), [[טוויטי]] (1942)

=== מגמות אופנה ===

* 1946: ה[[ביקיני]] יוצא לעולם.


=== רדיו ===
* 1942: תחילת שידורי [[קול אמריקה]].
* 1948: המצאת ה[[טרנזיסטור]] הראשון, מהווה "מהפך" בתולדות הרדיו, שכן היא הופכת אותו ממכשיר מסורבל ויקר למכשיר נייד וזול, דבר שמסייע לו בהתמודדותו עם מדיית ה[[טלוויזיה]] בעשורים הבאים.

=== אדריכלות ===
* 1941: **סכר גרנד קולי** – אחד ממיזמי ה[[סכר]]ים המרשימים שנבנים עד אותה תקופה. בניית הסכר גוררת השלכות [[סביבתנות|סביבתיות]] ו[[חברתי]]ות, והשלכות אלו לוקחות חלק בהטיית [[דעת קהל|דעת הקהל]] באזור, בהדרגה, מהסתכלות על [[קולומביה (נהר)|נהר הקולומביה]] כ[[משאב טבע|משאב]] שיש לנצל, להסתכלות עליו כאתר טבע ייחודי שיש לשמור עליו.

=== שונות ===
* 1940: **מקדונלד'ס** נוסדה כאשר האחים ריצ'רד ומוריס מקדונלד פתחו מסעדה ששמה כשם משפחתם ב[[סן ברנרדינו]], [[קליפורניה]]. בשנת 1948 יצרו השניים "מערכת שירות מהיר", חדשנית, שכוננה את היסודות למסעדות [[מזון מהיר]] לעתיד לבוא.
***מחזות בולטים שהועלו לבמות**: [[ביבר הזכוכית]] (1944).

==אישים בולטים==
===מנהיגי עולם בולטים===
**מנהיגי עולם שנכללו במהלך העשור בצמרת רשימת אנשי השנה של המגזין "טיים"**:
* **וינסטון צ'רצ'יל** (1940) – נבחר לאיש השנה משום שבאותה השנה כיהן כראש ממשלת בריטניה במהלך [[מבצע דינמו|מבצע פינוים הימי של כ-340,000 חיילים בריטים וצרפתים מדנקרק הנצורה שבצפון צרפת]] ובמהלך [[הקרב על בריטניה]].
* **פרנקלין דלאנו רוזוולט** (1941) – נבחר לאיש השנה משום שבאותה השנה כיהן כנשיא ארצות הברית בעת [[ההתקפה על פרל הארבור]], בעת הכרזת המלחמה נגד יפן, וכאשר ארצות הברית קיבלה את ההחלטה להיכנס למלחמת העולם השנייה.
* **יוסיף סטלין** (1942) – ב-1942 נבחר לאיש השנה משום שבאותה השנה כיהן כשליט ברית המועצות ו[[ראש ממשלת ברית המועצות]], ופיקח על [[קרב סטלינגרד]] (1942–1943).
* **הארי טרומן** (1945) – נבחר לאיש השנה משום שבאותה השנה הפך לנשיא ארצות הברית בעקבות מותו של פרנקלין דלאנו רוזוולט ב-1945. במהלך שנה זו טרומן נתן את ההוראה על [[הטלת פצצות האטום על הירושימה ועל נגסאקי]].
* **הארי טרומן** (1948) – נבחר לאיש השנה משום שבאותה השנה טרומן נבחר לנשיאות ארצות הברית.
* **וינסטון צ'רצ'יל** (1949) – כונה את "איש המחצית הראשונה של המאה ה-20" על כך שהוביל את בריטניה ואת בעלות הברית לניצחון במלחמת העולם השנייה. ב-1949 היה צ'רצ'יל מנהיג האופוזיציה.

<gallery widths="125px" heights="125px" perrow="5">
File:JStalin Secretary general CCCP 1942.jpg| [[יוסיף סטלין]]
File:Churchill portrait (cropped).jpg| [[וינסטון צ'רצ'יל]]
File:FDR 1944 Portrait.jpg| [[פרנקלין דלאנו רוזוולט]]
File:Truman 58-766-09.jpg| [[הארי טרומן]]
</gallery>

===שחקנים / אנשי בידור===

<gallery widths="160px" heights="160px" perrow="4">
File:Rita Hayworth in Blood and Sand trailer.jpg|[[ריטה הייוורת']], 1941
File:Cary Grant 1947 (cropped).jpg|[[קרי גרנט]], 1947
File:Clark Gable - publicity.JPG|[[קלארק גייבל]], 1940
File:Annex_-_Stewart,_James_(Call_Northside_777)_01.jpg|[[ג'יימס סטיוארט]], 1948
</gallery>

===מוזיקאים===

<gallery widths="160px" heights="160px" perrow="4">
File:Louis_Armstrong_restored.jpg|[[לואי ארמסטרונג]]
File:BingCrosbyTheBellsofSaintMarysTrailerScreenshot1945.jpg|[[בינג קרוסבי]]
File:BennyGoodmanStageDoorCanteen.jpg|[[בני גודמן]]
File:Édith Piaf (cropped).jpg|[[אדית פיאף]]
</gallery>

=== פעילים חברתיים בולטים ===
*[[אלן גינסברג]]
*[[ראול ולנברג]]
*[[צ'יאונה סוגיהארה]]
*[[וריאן פריי]]
*[[ארישטידש דה סוזה מנדש]]
*[[יואל ברנד]]
*[[מרתה שארפ]]
*[[וייטסטיל שארפ]]

===ספורטאים===
[[קובץ:Joe DiMaggio SF Seals.jpeg|170px|ממוזער|[[ג'ו דימאג'יו]]]]


=== מדענים ===

=== סופרים ===


== אירועים משמעותיים בתנועה הציונית ==

* 1941: **הקמת הפלמ"ח** – המפקדה הארצית של [[ההגנה]] מחליטה להקים את הפלמ"ח, על בסיס סגל פיקודי של אנשים שפעלו כבר יחד במסגרת "הפלוגה [[הנודדת]]" ו"[[פלוגות השדה]]" ב[[שנות ה-30 של המאה ה-20|שנות ה-30]].
* 1942: **רצח אברהם שטרן** – כפעולת ענישה בעקבות פעולות אלימות של ארגון [[הלח"י]], [[המנדט הבריטי|שוטרים בריטים]] לוכדים את מנהיג הלח"י [[אברהם שטרן (יאיר)]] ורוצחים אותו.
* 1942: **תוכנית בילטמור** – בכנס בילטמור ב[[ניו יורק]] שמאורגן על ידי [[ארגון ציוני אמריקה]], בשיתוף עם [[ההסתדרות הציונית]] העולמית ו[[הסוכנות היהודית]], מחליטים מנהיגי התנועות על תוכנית זו, שמסמנת את פתיחת המאבק שמוביל [[דוד בן-גוריון|בן-גוריון]] להקמת [[המדינה היהודית]] לאלתר.
* 1944: **מרד האצ"ל בבריטים** – מפקדת ה[[ארגון צבאי לאומי|אצ"ל]] מכריזה על מרד נגד [[המנדט הבריטי|השלטון הבריטי]]. במסגרת המרד מפוצצים האצ"ל מבני שלטון בריטים ומתקיפים את מטה הבולשת הבריטי. פעולות האצ"ל מתקבלות בגינוי חריף בקרב הנהגת היישוב והסוכנות היהודית. בהמשך מצטרף להתקפות המרד גם ארגון ה[[לח"י]]. פעולות אלו מובילות את הבריטים [[גולי אצ"ל ולח"י|לגרש לאפריקה חברים במחתרות]] האצ"ל והלח"י.
* 1945: **המצור על גבעת חיים** – לאחר מספר גלי [[עלייה לארץ ישראל|עלייה]] לא חוקיים, ומספר פעולות [[חבלה (פעילות מלחמתית)|חבלה]] אלימות של [[הפלמ"ח]], יוזמים [[הממלכה המאוחדת|הבריטים]] מצור על קיבוץ [[גבעת חיים]] בו מתבצרים חלק ממנהיגי הפלמ"ח. בצירוף מספר נסיבות, פותחים כמה חיילים בריטים באש על יהודים לא חמושים, במאורע שזוכה להדים בתקשורת העולמית ולגינוי שליטת המשטר הבריטי בישראל.
* 1946: **פעולות גרילה של ארגונים עבריים כנגד הבריטים** – בשנת [[1946]] מתבצעים כמה מבצעי [[גרילה]] רחבי היקף שבוצעו כנגד הבריטים, כמו [[שוד רכבת התשלומים]], [[התקפת שדות התעופה הבריטיים]], [[ליל הגשרים]], [[פיצוץ מלון המלך דוד]] ו[[ליל ההלקאות]]. הבריטים יוזמים בתגובה מבצעי מעצר כגון [[השבת השחורה]].
* 1947: **ועדת אונסקו"פ** – [[ועדת חקירה]] בין-לאומית שמתמנה על ידי [[העצרת הכללית של האומות המאוחדות]] כדי לבחון את שאלת [[ארץ ישראל]], בעקבות בקשתה של ממשלת [[הממלכה המאוחדת|בריטניה]] לחוות דעת של [[האו"ם]], לאחר אי הסכמה על פתרון.
* 29 בנובמבר 1947: **תוכנית החלוקה** – [[הוועדה המיוחדת של האו"ם לענייני ארץ ישראל]] מפרסמת תוכנית לחלוקת ארץ ישראל. התוכנית לא יושמה במלואה בסופו של דבר, אולם קבלתה סללה את הדרך לסיום [[המנדט הבריטי]] והקמתה של [[ישראל|מדינת ישראל]].
* 1947: **תחילתה של מלחמת העצמאות** – למחרת [[כ"ט בנובמבר]], נפתחת [[מלחמת העצמאות]] ב[[ההתקפה על אוטובוס 2094|התקפה על אוטובוס 2094]].
* 1948: **הכרזת העצמאות** – הכרזת העצמאות של [[ישראל|מדינת ישראל]] נערכת ב[[תל אביב]] בהתאם להחלטת [[מנהלת העם]] כשמונה שעות לפני סיום [[המנדט הבריטי]]. בהתאם ל[[החלטת החלוקה]] של [[עצרת האו"ם]] מכ"ט בנובמבר [[1947]], מכריז יושב ראש מנהלת העם [[דוד בן-גוריון]] על הקמת מדינת ישראל ונחתמת [[מגילת העצמאות]].
* 1948: **הקמת צבא הגנה לישראל** – במהלך [[מלחמת העצמאות]], מוקם על בסיסו הארגוני של ארגון [[ההגנה]], צבא ההגנה לישראל. בהדרגה [[מחתרות עבריות בארץ ישראל|המחתרות העבריות]] הנוספות משתלבות כחלק מצבא ההגנה לישראל.
* 1948: **הקמת הארגונים הממשלתיים בישראל** – החל מסוף מלחמת העצמאות, מתחילה ישראל להקים מוסדות שונים, כמו [[בית המשפט העליון]]. בתקופה זו מודפס לראשונה [[מטבעות ארץ ישראל|כסף ישראלי]], מוקמות [[שגרירות|השגרירויות]] הראשונות בישראל, ו[[נבחרת ישראל בכדורגל]] משחקת את משחקה הרשמי הראשון.
* 1949: **עליות חיסול גלויות** – תחילתם של מבצעים שמטרתם העלאת קבוצות [[גלות]] של [[יהדות|יהודים]] מ[[מדינה|מדינות]] שבהן נשקפה סכנה מיידית, לדעתה של [[ישראל|מדינת ישראל]] ו[[הסוכנות היהודית]], לחיים של היהודים בה. במבצעים [[עלייה לארץ ישראל|עלו לישראל]] פליטים מ[[השואה]] מ[[אירופה]], ויהודים מ[[עיראק]], [[תימן]] ו[[לוב]] בהן נערכים [[פרעות]] נגד יהודים בשנים אלו.
* 1949: **הסכמי שביתת הנשק בתום מלחמת העצמאות** – נחתמים בין ישראל לשכנותיה בעקבות [[מלחמת העצמאות]] ומהווים את סיומה הרשמי של המלחמה. בהסכמים נקבע מנגנון פיקוח של משקיפי [[האומות המאוחדות|או"ם]], וכן תוואי "[[הקו הירוק]]", שהיה [[גבולות מדינת ישראל|גבולה של ישראל]] עד ל[[מלחמת ששת הימים]].
* 1949: **הכרת בריטניה בישראל''' – ממשלת בריטניה מכריזה על הכרה דה פקטו במדינת ישראל. לאחר מספר ימים הצטרפו להכיר בישראל מדינות שונות נוספות.


File:Haganah_fighters_-_1947.jpg|לוחמי ארגון ההגנה, 1947
File:PartitionPlan1947.PNG|ב-1947 הוועדה המיוחדת של האו"ם לענייני ארץ ישראל מפרסמת את תוכנית החלוקה
File:Bundesarchiv Bild 183-R68235, Naharija, Landung jüdischer Auswanderer.jpg|מעפילים יהודים מאירופה מגיעים לישראל מאוניית המעפילים "האומות המאוחדות" בחוף נהריה, 1 בינואר 1948
File:Declaration of State of Israel 1948 2.jpg|ממוזער|דוד בן-גוריון מכריז על הקמת מדינת ישראל, 14 במאי 1948


## קישורים חיצוניים

## הערות שוליים

*
04